title: Vec T-209/13: Žaloba podaná 12. apríla 2013 — Olive Line International/ÚHVT

text:
               22.6.2013

               SK

               Úradný vestník Európskej únie

               C 178/11

         Žaloba podaná 12. apríla 2013 — Olive Line International/ÚHVT
   (Vec T-209/13)
   2013/C 178/21
   Jazyk konania: španielčina

      Účastníci konania

      Žalobkyňa: Olive Line International, SL (Madrid, Španielsko) (v zastúpení: M. Aznar Alonso, abogado)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 31. januára 2013 vo veci R 1447/2012-1,

               —

               zaviazal ÚHVT na náhradu trov konania.

      Dôvody a hlavné tvrdenia

      Prihlasovaná ochranná známka Spoločenstva: obrazová ochranná známka vyobrazujúca zelenú štvoruholníkovú fľašu, ktorá obsahuje výraz „OLIVE LINE“, pre výrobky triedy 29 — medzinárodný zápis č. 1088753 s uvedením Európskeho spoločenstva.

      Rozhodnutie prieskumového pracovníka: zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) nariadenia č. 207/2009.


title: Vec F-80/09: Rozsudok Súdu pre verejnú službu (prvá komora) zo 14. decembra 2010 — Lenz/Komisia [Verejná služba — Úradníci — Sociálne zabezpečenie — Prevzatie nákladov spojených s liečbou poskytnutou Heilpraktiker (liečiteľom) — Zásada zákazu diskriminácie]

text:
               29.1.2011

               SK

               Úradný vestník Európskej únie

               C 30/61

         Rozsudok Súdu pre verejnú službu (prvá komora) zo 14. decembra 2010 — Lenz/Komisia
   (Vec F-80/09) (1)

   (Verejná služba - Úradníci - Sociálne zabezpečenie - Prevzatie nákladov spojených s liečbou poskytnutou „Heilpraktiker“ (liečiteľom) - Zásada zákazu diskriminácie)
   2011/C 30/117
   Jazyk konania: nemčina

      Účastníci konania

      Žalobkyňa: Erika Lenz (Osnabrük, Nemecko) (v zastúpení: pôvodne V. Lenz a J. Römer, advokáti, neskôr V. Lenz, J. Römer a P. Birden, advokáti)

      Žalovaná: Európska komisia (v zastúpení: J. Currall a B. Eggers, splnomocnení zástupcovia)

      Predmet veci

   Návrh na zrušenie rozhodnutia Komisie zo 4. mája 2009 o nepreplatení nákladov spojených s liečbou poskytovanou „Heilpraktiker“ (liečiteľom)

      Výrok rozsudku

               1.

               Žaloba Eriky Lenz sa zamieta.

               2.

               Erika Lenz je povinná nahradiť trovy konania.

      (1)  Ú. v. EÚ C 282, 21.11.2009, s. 66.


title: Vec C-390/15: Rozsudok Súdneho dvora (veľká komora) zo 7. marca 2017 (návrh na začatie prejudiciálneho konania, ktorý podal Trybunał Konstytucyjny w Warszawie – Poľsko) – konanie začaté na návrh Rzecznik Praw Obywatelskich (RPO) (Návrh na začatie prejudiciálneho konania — Dane — Daň z pridanej hodnoty (DPH) — Smernica 2006/112/ES — Bod 6 prílohy III — Platnosť — Konanie — Zmena návrhu smernice Rady na základe stanoviska Parlamentu — Neexistencia ďalšej konzultácie s Parlamentom — Článok 98 ods. 2 — Platnosť — Vylúčenie uplatňovania zníženej sadzby DPH na dodávky digitálnych kníh elektronickou cestou — Zásada rovnosti zaobchádzania — Porovnateľnosť dvoch situácií — Dodávky digitálnych kníh elektronickou cestou a na akomkoľvek type fyzického nosiča)

text:
               8.5.2017

               SK

               Úradný vestník Európskej únie

               C 144/5

         Rozsudok Súdneho dvora (veľká komora) zo 7. marca 2017 (návrh na začatie prejudiciálneho konania, ktorý podal Trybunał Konstytucyjny w Warszawie – Poľsko) – konanie začaté na návrh Rzecznik Praw Obywatelskich (RPO)
   (Vec C-390/15) (1)

   ((Návrh na začatie prejudiciálneho konania - Dane - Daň z pridanej hodnoty (DPH) - Smernica 2006/112/ES - Bod 6 prílohy III - Platnosť - Konanie - Zmena návrhu smernice Rady na základe stanoviska Parlamentu - Neexistencia ďalšej konzultácie s Parlamentom - Článok 98 ods. 2 - Platnosť - Vylúčenie uplatňovania zníženej sadzby DPH na dodávky digitálnych kníh elektronickou cestou - Zásada rovnosti zaobchádzania - Porovnateľnosť dvoch situácií - Dodávky digitálnych kníh elektronickou cestou a na akomkoľvek type fyzického nosiča))
   (2017/C 144/06)
   Jazyk konania: poľština

      Vnútroštátny súd, ktorý podal návrh na začatie prejudiciálneho konania

   Trybunał Konstytucyjny w Warszawie

      Účastníci konania pred vnútroštátnym súdom

      Žalobca: Rzecznik Praw Obywatelskich (RPO)

      Za účasti: Marszałek Sejmu Rzeczypospolitej Polskiej, Prokurator Generalny

      Výrok rozsudku

   Po preskúmaní prejudiciálnych otázok nebola zistená žiadna skutočnosť, ktorá by mohla ovplyvniť platnosť bodu 6 prílohy III smernice Rady 2006/112/ES z 28. novembra 2006 o spoločnom systéme dane z pridanej hodnoty, zmenenej a doplnenej smernicou Rady 2009/47/ES z 5. mája 2009, alebo článku 98 ods. 2 tejto smernice v spojení s bodom 6 jej prílohy III.

      (1)  Ú. v. EÚ C 346, 19.10.2015.


title: Rozsudok Súdneho dvora (druhá komora) z  10. januára 2006  vo veci C-222/04 (návrh na začatie prejudiciálneho konania podaný Corte suprema di cassazione): Ministero dell'Economia e delle Finanze proti Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA (Štátna pomoc — Články 87 ES a 88 ES — Banky — Bankové nadácie — Pojem podniku — Úľava na priamej dani z dividend prijatých bankovými nadáciami — Kvalifikovanie štátnej pomoci — Zlučiteľnosť so spoločným trhom — Rozhodnutie Komisie 2003/146/ES — Posúdenie platnosti — Neprípustnosť — Články 12 ES, 43 ES a 56 ES — Zásada nediskriminácie — Sloboda usadiť sa — Voľný pohyb kapitálu)

text:
               25.2.2006

               SK

               Úradný vestník Európskej únie

               C 48/6

      ROZSUDOK SÚDNEHO DVORA

   (druhá komora)
   z 10. januára 2006
   vo veci C-222/04 (návrh na začatie prejudiciálneho konania podaný Corte suprema di cassazione): Ministero dell'Economia e delle Finanze proti Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA (1)

   (Štátna pomoc - Články 87 ES a 88 ES - Banky - Bankové nadácie - Pojem podniku - Úľava na priamej dani z dividend prijatých bankovými nadáciami - Kvalifikovanie štátnej pomoci - Zlučiteľnosť so spoločným trhom - Rozhodnutie Komisie 2003/146/ES - Posúdenie platnosti - Neprípustnosť - Články 12 ES, 43 ES a 56 ES - Zásada nediskriminácie - Sloboda usadiť sa - Voľný pohyb kapitálu)
   (2006/C 48/11)
   Jazyk konania: taliančina
   Vo veci C-222/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Corte suprema di cassazione (Taliansko) z 23. marca 2004 a doručený Súdnemu dvoru 28. mája 2004, ktorý súvisí s konaním: Ministero dell'Economia e delle Finanze proti Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato SpA, Súdny dvor (druhá komora), v zložení: predseda druhej komory C. W. A. Timmermans, sudcovia C. Gulmann (spravodajca), R. Schintgen, R. Silva de Lapuerta a G. Arestis, generálny advokát: F. G. Jacobs, tajomník: M. Ferreira, hlavná referentka, vyhlásil 10. januára 2006 rozsudok, ktorého výrok znie:

               1.

               Právnickú osobu, akou je právnická osoba vo veci samej, je podľa preskúmania vnútroštátnym súdom pri zohľadnení režimu uplatniteľného v dotknutom období možné kvalifikovať ako „podnik“ v zmysle článku 87 ods. 1 ES a vzťahujú sa na ňu v tomto období pravidlá Spoločenstva týkajúce sa štátnej pomoci.

               2.

               Oslobodenie od daňovej zrážky z dividend, o aké ide vo veci samej, možno kvalifikovať ako štátnu pomoc v zmysle článku 87 ods. 1 ES.

      (1)  Ú. v. EÚ C 190, 24.7.2004.


title: Vec T-177/13: Rozsudok Všeobecného súdu z 15. decembra 2016 – TestBioTech a i./Komisia („Životné prostredie — Geneticky modifikované výrobky — Geneticky modifikovaná sója MON 87701 x MON89788 — Zamietnutie žiadosti o interné preskúmanie rozhodnutia, ktorým sa povoľuje uvedenie na trh, ako nedôvodnej — Povinnosť odôvodnenia — Zjavne nesprávne posúdenie“)

text:
               6.2.2017

               SK

               Úradný vestník Európskej únie

               C 38/24

         Rozsudok Všeobecného súdu z 15. decembra 2016 – TestBioTech a i./Komisia
   (Vec T-177/13) (1)

   ((„Životné prostredie - Geneticky modifikované výrobky - Geneticky modifikovaná sója MON 87701 x MON89788 - Zamietnutie žiadosti o interné preskúmanie rozhodnutia, ktorým sa povoľuje uvedenie na trh, ako nedôvodnej - Povinnosť odôvodnenia - Zjavne nesprávne posúdenie“))
   (2017/C 038/31)
   Jazyk konania: angličtina

      Účastníci konania

      Žalobcovia: TestBioTech eV (Mníchov, Nemecko), European Network of Scientists for Social and Environmental Responsibility eV (Braunschweig, Nemecko), Sambucus eV (Vahlde, Nemecko) (v zastúpení: K. Smith, QC a J. Stevenson, barrister)

      Žalovaná: Európska komisia (v zastúpení: pôvodne C. Cattabriga a P. Oliver, neskôr C. Cattabriga a L. Flynn a napokon C. Cattabriga, L. Flynn a C. Valero, splnomocnení zástupcovia)

      Vedľajší účastníci, ktorí v konaní podporujú žalovanú: Spojené kráľovstvo Veľkej Británie a Severného Írska (v zastúpení: pôvodne E. Jenkinson a L. Christie, neskôr L. Christie, napokon S. Brandon, splnomocnení zástupcovia, za právnej pomoci J. Holmes, barrister), Európsky úrad pre bezpečnosť potravín (EFSA) (v zastúpení: D. Detken a S. Gabbi, splnomocnení zástupcovia) a Monsanto Europe (Antverpy, Belgicko) a Monsanto Company (Wilmington, Spojené štáty) (v zastúpení: M. Pittie, advokát)

      Predmet veci

   Návrh podaný na základe článku 263 ZFEÚ na zrušenie rozhodnutia Komisie z 8. januára 2013, ktorým sa zamietajú žiadosti o interné preskúmanie vykonávacieho rozhodnutia Komisie č. 2012/347/EÚ z 28. júna 2012, ktorým sa podľa nariadenia Európskeho parlamentu a Rady (ES) č. 1829/2003 povoľuje uvádzať na trh produkty, ktoré obsahujú geneticky modifikovanú sóju MON 87701 x MON 89788 (MON-877Ø1-2 x MON-89788-1), sú z nej zložené alebo vyrobené (Ú. v. EÚ L 171, 2012, s. 13)

      Výrok rozsudku

               1.

               Žaloba sa zamieta.

               2.

               TestBioTech, European Network of Scientists for Social and Environmental Responsibility eV a Sambucus eV znášajú vlastné trovy konania a sú povinní nahradiť trovy konania, ktoré vznikli Európskej komisii.

               3.

               Spojené kráľovstvo Veľkej Británie a Severného Írska, Európsky úrad pre bezpečnosť potravín (EFSA), ako aj Monsanto Europe a Monsanto Company znášajú vlastné trovy konania.

      (1)  Ú. v. EÚ C 178, 22.6.2013.


title: Vec F-51/14: Rozsudok Súdu pre verejnú službu (tretia komora) z 18. marca 2015 – Ribeiro Sinde Monteiro/ESVČ (Verejná služba — Zamestnanci ESVČ — Úradník — Povýšenie — Článok 43 a článok 45 ods. 1 služobného poriadku — Porovnávacie hodnotenie zásluh všetkých úradníkov spôsobilých na povýšenie — Úradníci navrhnutí útvarmi ESVČ a úradníci, ktorí neboli navrhnutí — Zohľadnenie hodnotiacich správ — Výlučne slovné hodnotenia)

text:
               4.5.2015

               SK

               Úradný vestník Európskej únie

               C 146/45

         Rozsudok Súdu pre verejnú službu (tretia komora) z 18. marca 2015 – Ribeiro Sinde Monteiro/ESVČ
   (Vec F-51/14) (1)

   ((Verejná služba - Zamestnanci ESVČ - Úradník - Povýšenie - Článok 43 a článok 45 ods. 1 služobného poriadku - Porovnávacie hodnotenie zásluh všetkých úradníkov spôsobilých na povýšenie - Úradníci navrhnutí útvarmi ESVČ a úradníci, ktorí neboli navrhnutí - Zohľadnenie hodnotiacich správ - Výlučne slovné hodnotenia))
   (2015/C 146/61)
   Jazyk konania: francúzština

      Účastníci konania

      Žalobca: Manuel Jaime Ribeiro Sinde Monteiro (Brusel, Belgicko) (v zastúpení: pôvodne D. de Abreu Caldas, M. de Abreu Caldas a J.-N. Louis, advokáti, neskôr J.-N. Louis, advokát)

      Žalovaná: Európska služba pre vonkajšiu činnosť (ESVČ) (v zastúpení: S. Marquardt a M. Silva, splnomocnení zástupcovia)

      Predmet veci

   Návrh na zrušenie rozhodnutia nepovýšiť žalobcu do platovej triedy AST 3 v rámci povyšovania za rok 2013 a priznať náhradu škody za údajne spôsobenú nemajetkovú ujmu

      Výrok rozsudku

               1.

               Rozhodnutie menovacieho orgánu Európskej služby pre vonkajšiu činnosť z 9. októbra 2013 o zostavení zoznamu úradníkov povýšených počas povyšovania za rok 2013 sa zrušuje v rozsahu, v akom na ňom chýba meno pána Ribeiro Sinde Monteiro.

               2.

               Vo zvyšnej časti žaloby sa konanie zastavuje.

               3.

               Európska služba pre vonkajšiu činnosť znáša vlastné trovy konania a ja povinná nahradiť trovy konania, ktoré vynaložil pán Ribeiro Sinde Monteiro.

      (1)  Ú. v. EÚ C 292, 1.9.2014, s. 62.


title: Vec T-403/13: Žaloba podaná 2. augusta 2013 — APRAM/Európska komisia

text:
               14.12.2013

               SK

               Úradný vestník Európskej únie

               C 367/28

         Žaloba podaná 2. augusta 2013 — APRAM/Európska komisia
   (Vec T-403/13)
   2013/C 367/52
   Jazyk konania: portugalčina

      Účastníci konania

      Žalobkyňa: APRAM — Administração dos Portos da Região Autónoma da Madeira, SA (Funchal, Portugalsko) (v zastúpení: M. Gorjão-Henriques, abogado)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil články 1 a 2 rozhodnutia Európskej komisie K(2013)1870 final, z 27. marca 2013 o znížení príspevku z Kohézneho fondu na projekt „Rozvoj prístavnej infraštruktúry autonómneho regiónu Madeira — Prístav Caniçal“, Madeira, Portugalsko,

               —

               vyhlásil, že na prejednávanú vec sa neuplatňuje nariadenie (ES) č. 16/2003 (1) a konkrétne jeho článok 7, pre porušenie podstatných formálnych náležitostí, porušenie nariadenia (ES) č. 1164/94 (2) alebo, v každom prípade, pre porušenie všeobecných právnych zásad právneho poriadku EÚ,

               —

               zaviazal Európsku komisiu na zaplatenie dlžného zostatku,

               —

               subsidiárne:

                           a)

                           určil, že konanie o vymáhanie už zaplatených súm a právo na zadržanie ešte nevyplateného zostatku je premlčané,

                           b)

                           určil povinnosť znížiť úpravu, ktorú vykonala Európska komisia v súvislosti s možnými nezrovnalosťami, ktoré spôsobujú nezaplatenie celého zostatku a vymáhanie všetkých výdavkov vyplatených po 3. júni 2003, ale faktúrovaných medzi júnom 2002 a februárom 2003.

                     V každom prípade zaviazal Európsku komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza šesť žalobných dôvodov.
   1.   Prvý žalobný dôvod založený na porušení predpisov o oprávnenosti výdavkov

   Žalobkyňa uvádza, že napadnuté rozhodnutie porušuje právne predpisy týkajúce sa uplatňovania Zmluvy, konkrétne súvisiace s oprávnenosťou výdavkov na financovanie európskymi fondmi, a to článok 11 nariadenia (ES) č. 1164/94 a článok 7 nariadenia (ES) č. 16/2003. Z tohto hľadiska sa účastníci konania rozchádzajú v otázke, či výdavky vyplatené po a počas začiatku obdobia oprávnenosti, predstavujú oprávnené výdavky na európske financovanie, hoci boli predmetom skoršej faktúry.
   2.   Druhý žalobný dôvod založený na nezákonnosti článku 7 nariadenia (ES) č. 16/2003 pre porušenie podstatných formálnych náležitostí a porušenie hierarchicky nadradenej normy

   Žalobkyňa uvádza, že napadnuté rozhodnutie je tiež nezákonné, pretože vychádza z nariadenia (ES) č. 16/2003, ktoré je nezákonné, pretože nebolo prijaté kolégiom komisárov, ani v konaní na základe splnomocnenia, ani na základe písomného postupu, ani žiadneho iného zjednodušeného postupu podľa Rokovacieho poriadku Komisie (3), pretože nerešpektovalo článok 18 tohto rokovacieho poriadku a keďže Komisia vykladala článok 7 nariadenia (ES) č. 16/2003 v rozpore s nariadením (ES) č. 1164/94.
   3.   Tretí žalobný dôvod založený na porušení zásady subsidiarity

   Zásada subsidiarity predpokladá stanovenie vnútroštátnych predpisov uplatniteľných na oprávnenosť výdavkov, pretože hospodárska, sociálna a územná kohézia je oblasťou, v ktorej je príslušnosť rozdelená medzi Úniu a členské štáty a v rámci ktorej teda treba dodržiavať túto zásadu. Nariadenie (ES) č. 16/2003 ju porušuje, keďže nielenže neuvádza túto zásadu, ale ani neodôvodňuje potrebu režimu, ktorý zavádza, vo vzťahu k tejto zásade.
   4.   Štvrtý žalobný dôvod založený na porušení zásad legitímnej dôvery a právnej istoty a porušení povinnosti správnych orgánov dodržiavať svoje vlastné právne akty

   Žalobkyňa uvádza, že ustálenou správnou praxou Komisie bol výklad predmetného predpisu v zmysle, ktorý obhajuje APRAM.
   Dodáva, že tento výklad pochádzal z Komisiou oprávnených zdrojov, bol oznámený Portugalskej republike, ako aj iným členským štátom a bol ustálený, takže Portugalsko mohlo legitímne očakávať oprávnenosť faktúr prijatých pred a zaplatených po tom, čo bola úplná žiadosť doručená Komisii. Taký bol tiež názor príslušných vnútroštátnych orgánov. Týmto spôsobom u APRAM vznikla legitímna dôvera, že tieto výdavky boli skutočne oprávnené.
   Zavedenie výkladu, ktorý teraz obhajuje Komisia, podľa žalobkyne zjavne porušuje zásadu právnej istoty, keď APRAM ukladá značné finančné bremeno, bez toho, aby tento výklad bol istý alebo predvídateľný.
   5.   Piaty žalobný dôvod založený na porušení zásady proporcionality

   Žalobkyňa uvádza, že hoci je pravda, že podľa článku H prílohy II nariadenia (ES) č. 1164/94 Európska komisia môže pristúpiť k úpravám financovania, ktoré považuje za potrebné a ktoré môžu zahŕňať úplné alebo čiastočné zrušenie pomoci poskytnutej na projekt, musí tiež dodržať zásadu proporcionality, zohľadňujúc okolnosti konkrétneho prípadu, ako je typ nezrovnalostí a rozsah potenciálnych finančných dôsledkov nedostatkov v systéme riadenia či kontroly, aby sa nerozhodla pre neprimerané opatrenie. Vzhľadom na vyššie uvedené nemožno pochopiť ako možno zamýšľať úplné zrušenie poskytnutej pomoci, keďže 100 % úpravy financovania sa uplatňujú iba ak nedostatky v systéme riadenia či kontroly, alebo závažnosť zistených nezrovnalostí predstavujú úplné porušenie pravidiel Spoločenstva, ktoré spôsobuje neoprávnenosť všetkých platieb. Ak nejde o takýto prípad, správne orgány navrhujú úpravy financovania obmedzené na 5 %, 2 % alebo až na 0 %.
   Podľa žalobkyne problémy výkladu predmetného predpisu sú rozhodujúci faktor pre uplatnenie zhovievavosti, ktorý má Komisia vždy zohľadniť. Dodáva, že podľa opísaných okolností existujú menej reštriktívne opatrenia na dosiahnutie sledovaného cieľa, ako sú úpravy financovania so zníženou alebo nulovou sadzbou. Preto, ak by sa Komisia rozhodla — čo je hypotéza, ktorú žalobkyňa odmieta — uplatniť úpravy na poskytnutú pomoc, táto úprava nesmie v žiadnom prípade prekročiť 5 % a mala by byť ešte nižšia, alebo nulová.
   6.   Šiesty žalobný dôvod založený na premlčaní

   Žalobkyňa uvádza, že v každom prípade možnosť požadovať vrátenie výdavkov predchádzajúcich 3. júnu 2003 je už premlčaná, pretože posledná faktúra má dátum 28. februára 2003, teda tri mesiace a dva dni pred relevantným dátumom. Dodáva, že podľa nariadenia (ES) č. 2988/95 (4) z 18. decembra, premlčacia doba pre konanie je štyri roky od času spáchania nezrovnalosti.

      (1)  Nariadenie Komisie (ES) č. 16/2003 zo 6. januára 2003, ktorým sa ustanovujú osobitné podrobné pravidlá pre vykonávanie nariadenia Rady (ES) č. 1164/94 týkajúce sa oprávnenosti výdavkov súvisiacich s opatreniami spolufinancovanými Kohéznym fondom (Ú. v. ES L 2, s. 7; Mim. vyd. 14/001, s. 189).

      (2)  Nariadenie Rady (ES) č. 1164/94 zo 16. mája 1994, ktorým sa zriaďuje kohézny fond (Ú. v. ES L 130, s. 1; Mim. vyd. 14/001, s. 9).

      (3)  Ú. v. ES L 308, 2000, s. 26; Mim. vyd. 01/003, s. 213.

      (4)  Nariadenie Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (Ú. v. ES L 312, s. 1; Mim. vyd. 01/001, s. 340).


title: Vec C-171/05 P: Odvolanie podané 15. apríla 2005: L. Piau proti rozsudku Súdu prvého stupňa Európskych spoločenstiev (štvrtá komora) z 26. januára 2005 vo veci T-193/02, L. Piau proti Komisii Európskych spoločenstiev, ktorú v konaní podporovala Fédération Internationale de Football Association (FIFA)

text:
               25.6.2005

               SK

               Úradný vestník Európskej únie

               C 155/5

         Odvolanie podané 15. apríla 2005: L. Piau proti rozsudku Súdu prvého stupňa Európskych spoločenstiev (štvrtá komora) z 26. januára 2005 vo veci T-193/02, L. Piau proti Komisii Európskych spoločenstiev, ktorú v konaní podporovala Fédération Internationale de Football Association (FIFA)
   (Vec C-171/05 P)
   (2005/C 155/10)
   Jazyk konania: francúzština
   L. Piau podal 15. apríla 2005 odvolanie na Súdny dvor Európskych spoločenstiev proti rozsudku Súdu prvého stupňa Európskych spoločenstiev (štvrtá komora) z 26. januára 2005 vo veci T-193/02, L. Piau proti Komisii Európskych spoločenstiev, ktorú v konaní podporovala Fédération Internationale de Football Association (FIFA). Odvolateľa zastupuje M. Fauconnet, advokát.
   Odvolateľ navrhuje, aby Súdny dvor:

               1.

               zrušil rozsudok Súdu prvého stupňa vo veci T-193/02,

               2.

               zrušil rozhodnutie Európskej komisie z 15. apríla 2002,

               3.

               rozhodol s konečnou platnosťou o veci na základe článku 61 prvého odseku štatútu Súdneho dvora, keďže stav konania to dovoľuje,

               4.

               zaviazal FIFA na náhradu trov tak konania vo veci T-193/02, ako aj odvolacieho konania.

         Dôvody odvolania a hlavné tvrdenia

               1.

               Porušenie práv odvolateľa
               Súd prvého stupňa porušil svoje právomoci tým, že nevyslovil z úradnej moci porušenie článku 253 Zmluvy ES Komisiou, ktorá neodôvodnila zamietnutie sťažnosti odvolateľa podľa článku 49 Zmluvy ES. Súd prvého stupňa okrem toho porušil článok 6 ods. 1 Európskeho dohovoru o ochrane ľudských práv a základných slobôd tým, že nevzal do úvahy niektoré žalobné dôvody odvolateľa.

               2.

               Porušenie článku 81 Zmluvy ES
               Rozhodnutie Súdu prvého stupňa nemá právny základ vzhľadom na to, že neexistuje vecný dôkaz o potrebnej úprave povolania a dôkazy o hospodárskom alebo technickom pokroku nariadenia FIFA o hráčskych agentoch. Súd prvého stupňa sa dopustil právnej chyby tým, že rozhodol, že nie je v záujme Spoločenstva vyhovieť sťažnosti, aj keď rozsudok nemá právny základ a došlo k porušeniu článku 81 Zmluvy ES.

               3.

               Porušenie článku 82 Zmluvy ES
               Vzhľadom na to, že Komisia nevykonala prieskum týkajúci sa dominantného postavenia FIFA a jeho prípadného zneužitia, Súd prvého stupňa nemohol potom, čo zistil existenciu tohto dominantného postavenia, zastúpiť Komisiu a rozhodnúť, že nedošlo k jeho zneužitiu, čím sa dopustil právnej chyby a porušil tak judikatúru a článok 82 Zmluvy ES.

               4.

               Rozporný a nedostatočný charakter záverov Súdu prvého stupňa spočívajúci v nedostatočnom odôvodnení, pokiaľ ide o pretrvávanie negatívnych účinkov na hospodársku súťaž.

               5.

               Právna chyba, pokiaľ ide o rovnocennosť „diplomov FIFA“.

               6.

               Porušenie všeobecnej zásady právnej istoty.

               7.

               Právna chyba, pokiaľ ide o poslanie a právomoci Komisie.

               8.

               Porušenie článku 39 Zmluvy ES.

               9.

               Porušenie článku 49 Zmluvy ES.

               10.

               Právna chyba týkajúca sa vymedzenia záujmu Spoločenstva.


title: Vec T-204/09: Rozsudok Všeobecného súdu z  5. mája 2011 — Olymp Bezner/ÚHVT — Bellido (OLYMP) [ „Ochranná známka Spoločenstva — Námietkové konanie — Prihláška obrazovej ochrannej známky Spoločenstva OLYMP — Skoršia obrazová ochranná známka OLIMPO — Relatívny dôvod zamietnutia — Pravdepodobnosť zámeny — Podobnosť označení — Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009]“ ]

text:
               25.6.2011

               SK

               Úradný vestník Európskej únie

               C 186/21

         Rozsudok Všeobecného súdu z 5. mája 2011 — Olymp Bezner/ÚHVT — Bellido (OLYMP)
   (Vec T-204/09) (1)

   (Ochranná známka Spoločenstva - Námietkové konanie - Prihláška obrazovej ochrannej známky Spoločenstva OLYMP - Skoršia obrazová ochranná známka OLIMPO - Relatívny dôvod zamietnutia - Pravdepodobnosť zámeny - Podobnosť označení - Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009])
   2011/C 186/38
   Jazyk konania: angličtina

      Účastníci konania

      Žalobca: Olymp Bezner GmbH & Co. KG (Bietigheim-Bissingen, Nemecko) (v zastúpení: M. Eck a J. Dönch, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)

      Ďalší účastník konania pred odvolacím senátom ÚHVT: Miguel Bellido, SA (Manzanares, Španielsko)

      Predmet veci

   Žaloba podaná proti rozhodnutiu druhého odvolacieho senátu ÚHVT z 5. marca 2009 (vec R 598/2008-2) týkajúcemu sa námietkového konania medzi spoločnosťou Miguel Bellido, SA a podnikom Olymp Bezner GmbH & Co. KG

      Výrok rozsudku

               1.

               Žaloba sa zamieta.

               2.

               Olymp Bezner GmbH & Co. KG je povinný nahradiť trovy konania.

      (1)  Ú. v. EÚ C 167, 18.7.2009.


title: Rozsudok Súdneho dvora (druhá komora) z 3. marca 2005 vo veci C-283/02: Talianska republika proti Komisii Európskych spoločenstiev (Žaloba o neplatnosť — Vinárske produkty — Nariadenie (ES) č. 753/2002 — Popis, označovanie, prezentácia a ochrana výrobkov — Ochrana doplňujúcich tradičných pojmov — Jazyky, ktoré sa môžu používať na etiketách — Princíp rovnakého zaobchádzania)

text:
               30.4.2005

               SK

               Úradný vestník Európskej únie

               C 106/2

      ROZSUDOK SÚDNEHO DVORA

   (druhá komora)
   z 3. marca 2005
   vo veci C-283/02: Talianska republika proti Komisii Európskych spoločenstiev (1)

   (Žaloba o neplatnosť - Vinárske produkty - Nariadenie (ES) č. 753/2002 - Popis, označovanie, prezentácia a ochrana výrobkov - Ochrana doplňujúcich tradičných pojmov - Jazyky, ktoré sa môžu používať na etiketách - Princíp rovnakého zaobchádzania)
   (2005/C 106/03)
   Jazyk konania: taliančina
   Vo veci C-283/02, Talianska republika (splnomocnený zástupca: I. M. Braguglia, za právnej pomoci M. Fiorilli, advokát) proti Komisii Európskych spoločenstiev (splnomocnení zástupcovia: A. Alves Vieira, V. Di Bucci a M. Nolin), predmetom ktorej je žaloba o neplatnosť na základe článku 230 ES, podaná 25. júla 2002, Súdny dvor (druhá komora), v zložení: predseda druhej komory C. W. A. Timmermans, sudcovia C. Gulmann (spravodajca), R. Schintgen, P. Kūris a G. Arestis, generálny advokát: D. Ruiz-Jarabo Colomer, tajomník: M. Múgica Arzamendi, hlavná referentka, vyhlásil dňa 3. marca 2005 rozsudok, ktorého výrok znie:

               1.

               Žaloba sa zamieta.

               2.

               Talianska republika je povinná nahradiť trovy konania.

      (1)  Ú. v. ES C 233, 28.9.2002


title: Výmaz veci C-501/03

text:
               16.4.2005

               SK

               Úradný vestník Európskej únie

               C 93/23

         Výmaz veci C-501/03 (1)

   (2005/C 93/45)

      (Jazyk konania: švédčina)

   Uznesením z 10. januára 2005 predseda Súdneho dvora Európskych spoločenstiev nariadil výmaz veci C-501/03: Komisia Európskych spoločenstiev proti Švédskemu kráľovstvu.

      (1)  Ú. v. EÚ C 21, 24.1.2004


title: Vec C-496/12: Uznesenie predsedu Súdneho dvora z  25. júna 2013 (návrh na začatie prejudiciálneho konania, ktorý podal Krajský súd v Prešove — Slovensko) — Spoločenstvo vlastníkov bytov MYJAVA/Podtatranská vodárenská prevádzková spoločnosť, a.s.

text:
               3.8.2013

               SK

               Úradný vestník Európskej únie

               C 225/58

         Uznesenie predsedu Súdneho dvora z 25. júna 2013 (návrh na začatie prejudiciálneho konania, ktorý podal Krajský súd v Prešove — Slovensko) — Spoločenstvo vlastníkov bytov MYJAVA/Podtatranská vodárenská prevádzková spoločnosť, a.s.
   (Vec C-496/12) (1)

   2013/C 225/124
   Jazyk konania: slovenčina
   Predseda Súdneho dvora nariadil výmaz veci.

      (1)  Ú. v. EÚ C 86, 23.3.2013.


title: Vec C-346/12 P: Uznesenie Súdneho dvora (siedma komora) z  13. júna 2013 — DMK Deutsches Milchkontor GmbH/Úrad pre harmonizáciu vnútorného trhu (ochranné známky a vzory) (ÚHVT), Lactimilk SA [Odvolanie — Ochranná známka Spoločenstva — Nariadenie (ES) č. 40/94 — Článok 8 ods. 1 písm. b) — Slovná ochranná známka Spoločenstva MILRAM — Námietka majiteľa skoršej národnej slovnej a obrazovej ochrannej známky RAM]

text:
               3.8.2013

               SK

               Úradný vestník Európskej únie

               C 225/46

         Uznesenie Súdneho dvora (siedma komora) z 13. júna 2013 — DMK Deutsches Milchkontor GmbH/Úrad pre harmonizáciu vnútorného trhu (ochranné známky a vzory) (ÚHVT), Lactimilk SA
   (Vec C-346/12 P) (1)

   (Odvolanie - Ochranná známka Spoločenstva - Nariadenie (ES) č. 40/94 - Článok 8 ods. 1 písm. b) - Slovná ochranná známka Spoločenstva MILRAM - Námietka majiteľa skoršej národnej slovnej a obrazovej ochrannej známky RAM)
   2013/C 225/80
   Jazyk konania: nemčina

      Účastníci konania

      Žalobkyňa: DMK Deutsches Milchkontor GmbH (v zastúpení: W. Berlit, Rechtsanwalt)

      Ďalší účastníci konania: Úrad pre harmonizáciu vnútorného trhu (ochranné známky a vzory) (ÚHVT) (v zastúpení: A. Pohlmann, splnomocnený zástupca), Lactimilk SA (v zastúpení: P. Casamitjana Lleonart, abogado)

      Predmet veci

   Odvolanie podané proti rozsudku Všeobecného súdu (štvrtá komora) z 22. mája 2012, NORDMILCH/ÚHVT — LACTIMILK (MILRAM) (T-546/10), ktorým Všeobecný súd zamietol žalobu podanú proti rozhodnutiu štvrtého odvolacieho senátu ÚHVT z 15. septembra 2010 (spojené veci R 1041/2009-4 a R 1053/2009-4), ktoré sa týka námietkového konania medzi spoločnosťami Lactimilk SA a Nordmilch AG — Pravdepodobnosť zámeny — Nesprávne posúdenie podobnosti sporných ochranných známok — Porušenie článku 8 ods. 1 písm. b) nariadenia Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, 1994, s. 1; Mim. vyd. 17/001, s. 146)

      Výrok

               1.

               Odvolanie sa zamieta

               2.

               DMK Deutsches Milchkontor GmbH je povinná nahradiť trovy konania.

      (1)  Ú. v. EÚ C 287, 22.9.2012.


title: Vec T-388/05: Žaloba podaná  20. októbra 2005  – Grünheid/Komisia

text:
               14.1.2006

               SK

               Úradný vestník Európskej únie

               C 10/26

         Žaloba podaná 20. októbra 2005 – Grünheid/Komisia
   (Vec T-388/05)
   (2006/C 10/51)
   Jazyk konania: francúzština
   Účastníci konania

      Žalobkyňa: Sabine Grünheid (Overijse, Belgicko) (v zastúpení: E. Boigelot, advokát)

      Žalovaná: Komisia Európskych spoločenstiev
   Návrhy žalobkyne

               —

               zrušiť rozhodnutie zo 6. októbra 2004, doručené 18. novembra 2004, o zaradení žalobkyne do platovej triedy A*8, a rovnako zrušiť všetky nadväzné a/alebo vzťahujúce akty,

               —

               zrušiť opravené rozhodnutie zo 6. júla 2005, doručené 12. júla 2005, o zamietnutí sťažnosti žalobkyne, ktorá bola zaregistrovaná 18. februára 2005 pod označením R/162/05,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Touto žalobou namieta žalobkyňa, prijatá do zamestnania v roku 2003 ako úradníčka Komisie, jej konečné zaradenie do platovej triedy A7, v súčasnosti A*8. Žalobkyňa sa domnieva, že vzhľadom na jej profesionálnu prax predchádzajúcu jej prijatiu do zamestnania, údajne dlhšiu ako 12 rokov, mala byť zaradená do platovej triedy A6, v súčasnosti A*10.
   Na podporu svojej žaloby žalobkyňa uvádza, že bol porušený článok 31 ods. 2 služobného poriadku v znení pred 1. májom 2004, rozhodnutia Komisie o kritériách, ktoré sa uplatňujú pri menovaní do platovej triedy, administratívna inštrukcia o zaradení nových úradníkov a tiež zásada rovnakého zaobchádzania, keďže Komisia mala v minulosti priznať zaradenie do vyššej triedy úradníkom, ktorí mali menšiu alebo rovnakú kvalifikáciu ako žalobkyňa. Na záver žalobkyňa uvádza, že bola porušená zásada legitímnej dôvery a povinnosť starostlivosti.


title: Vec T-717/15: Uznesenie Všeobecného súdu zo 7. apríla 2016 – Drugsrus/EMA

text:
               6.6.2016

               SK

               Úradný vestník Európskej únie

               C 200/32

         Uznesenie Všeobecného súdu zo 7. apríla 2016 – Drugsrus/EMA
   (Vec T-717/15) (1)

   (2016/C 200/46)
   Jazyk konania: angličtina
   Predseda prvej komory nariadil výmaz veci.

      (1)  Ú. v. EÚ C 38, 1.2.2016.


title: Vec T-256/13: Žaloba podaná 7. mája 2013 — Taliansko/Komisia

text:
               22.6.2013

               SK

               Úradný vestník Európskej únie

               C 178/17

         Žaloba podaná 7. mája 2013 — Taliansko/Komisia
   (Vec T-256/13)
   2013/C 178/28
   Jazyk konania: taliančina

      Účastníci konania

      Žalobkyňa: Talianska republika (v zastúpení: W. Ferrante, avvocato dello Stato, a G. Palmieri, splnomocnená zástupkyňa)

      Žalovaná: Európska komisia

      Návrhy

   Žalobkyňa navrhuje, aby Všeobecný súd zrušil list Generálneho riaditeľstva Európskej komisie pre vzdelanie a kultúru [značka Komisie: Ares(2013) 237719] z 22. februára 2013 týkajúci sa „Agreement N. ADEC 2007.0266 — Reimbursement — review after appeal“, zaslaný 25. februára 2013 a prijatý zo strany Agenzia nazionale per i Giovani (Národná agentúra pre mládež) 6. marca 2013 (značka Agenzia: ANG/2741/AMS), v ktorom požadovala vrátenie súm v celkovej výške 1 486 485,90 eura, a to v rozsahu, v akom žiadala o vrátenie sumy 52 036,24 eura a sumy 183 729,70 eura a súčasne, aby zrušil list Generálneho riaditeľstva Európskej komisie pre vzdelanie a kultúru [značka Komisie: Ares(2013) 267064] z 28. februára 2013, zaslaný Úradu vlády, vedúcemu oddelenia mládeže a verejnej služby, ktorým boli oznámené „Final evaluation conclusions“ z „2011 Declaration of assurance“.

      Dôvody a hlavné tvrdenia

   Táto žaloba sa týka žiadosti Komisie o vrátenie rôznych súm v celkovej výške 1 486 485,90 eura, ktoré zahŕňajú sumu vo výške 52 036,24 eura týkajúcu sa nákladov, ktoré vynaložila Agenzia nazionale per i Giovani na školenia a hodnotenia dobrovoľníkov EVS (European Voluntary Service) v súvislosti s Youth in Action Programme počas roku 2007, ktorá bola označená za neoprávnenú, a sumu vo výške 183 729,70 eura týkajúcu sa čiastok, ktoré Agenzia ešte nevymohla na základe žiadostí o vrátenie zaslaných príjemcom prostriedkov z tohto programu v období 2000 až 2004 vrátene.
   Na podporu svojej žaloby žalobkyňa uvádza dva žalobné dôvody.

               1.

               Prvý žalobný dôvod založený na porušení článku 3.2.1 v spojení s článkom 5.2.2 posledným odsekom zmluvy „Grant Agreement No 2007 — 0266/001 — 001 for the operational implementation of the Youth in Action Programme“ uzavretej medzi Európskou komisiou a Agenzia nazionale per i Giovani.

                           —

                           V tejto súvislosti žalobkyňa tvrdí, že hoci horná hranica príspevku na osobu každého stážistu bola prekročená (z organizačných dôvodov a vzhľadom na časovú tieseň), nezdá sa byť ani primerané, ani v súlade s cieľom sledovaným rozhodnutím č. 1719/2006/ES spočívajúcim v rozvoji spolupráce v rámci Európskej únie v oblasti mládeže, aby sa požadovalo vrátenie súm, ktoré v skutočnosti boli použité na účely v súlade s „Grant Agreement No 2007 — 0266/001 — 001“.

               2.

               Druhý žalobný dôvod založený na porušení článku 10.2 prílohy II.1 k Agreement No 2003 — 1805/001 — 001 uzavretej medzi Európskou komisiou a Agenzia nazionale per i Giovani.

                           —

                           V tejto súvislosti žalobkyňa tvrdí, že talianske orgány v praxi využili všetky možné postupy s cieľom vrátenia dotknutých súm. Navyše Komisia neposkytla primerané odôvodnenie pre jej zjavne nerovnaké zaobchádzania s dvoma rovnakými situáciami, konkrétne situáciou týkajúcou sa súm, ktoré sa majú vymôcť za obdobie 2000 — 2004, v súvislosti s ktorými odmietla dať súhlas so vzdaním sa vymáhania, a situáciou týkajúcou sa súm, ktoré sa majú vymôcť za obdobie 2005 až 2006, v súvislosti s ktorými bol takýto súhlas daný.


title: Vec T-577/11: Uznesenie Všeobecného súdu zo 6. mája 2013 — Ethniko kai Kapodistriako Panepistimio Athinon/ECDC ( „Žaloba o neplatnosť — Verejné zákazky na služby — Verejné obstarávanie — Poskytovanie služieb systematického skúmania a odborného poradenstva týkajúceho sa účinnosti molekulárnej typizácie vírusových patogénov pre verejné zdravie v prospech ECDC — Zamietnutie ponuky uchádzača — Žaloba čiastočne zjavne neprípustná a čiastočne zjavne bez právneho základu“ )

text:
               29.6.2013

               SK

               Úradný vestník Európskej únie

               C 189/23

         Uznesenie Všeobecného súdu zo 6. mája 2013 — Ethniko kai Kapodistriako Panepistimio Athinon/ECDC
   (Vec T-577/11) (1)

   (Žaloba o neplatnosť - Verejné zákazky na služby - Verejné obstarávanie - Poskytovanie služieb systematického skúmania a odborného poradenstva týkajúceho sa účinnosti molekulárnej typizácie vírusových patogénov pre verejné zdravie v prospech ECDC - Zamietnutie ponuky uchádzača - Žaloba čiastočne zjavne neprípustná a čiastočne zjavne bez právneho základu)
   2013/C 189/47
   Jazyk konania: gréčtina

      Účastníci konania

      Žalobkyňa: Ethniko kai Kapodistriako Panepistimio Athinon (Atény, Grécko) (v zastúpení: S. Garipis, advokát)

      Žalované: Európske centrum pre prevenciu a kontrolu chorôb (ECDC) (v zastúpení: R. Tott, splnomocnený zástupca, za právnej pomoci D. Waelbroeck a E. Bourtzalas, advokáti)

      Predmet veci

   Návrh na zrušenie rozhodnutia ECDC z 25. augusta 2011, ktorým sa zamietla ponuka predložená žalobkyňou v rámci verejného obstarávania PROC/2001/041 o poskytovaní služieb systematického skúmania a odborného poradenstva týkajúceho sa účinnosti molekulárnej typizácie vírusových patogénov pre verejné zdravie (Ú. v. 2011/S 109-179084)

      Výrok

               1.

               Žaloba sa zamieta.

               2.

               Ethniko kai Kapodisriako Panepistimio Athion znáša svoje vlastné trovy konania a je povinná nahradiť trovy, ktoré vznikli Európskemu centru pre prevenciu a kontrolu chorôb (ECDC).

      (1)  Ú. v. EÚ C 25, 28.1.2012.


title: Vec T-315/17: Žaloba podaná 15. mája 2017 – Hebberecht/ESVČ

text:
               31.7.2017

               SK

               Úradný vestník Európskej únie

               C 249/31

         Žaloba podaná 15. mája 2017 – Hebberecht/ESVČ
   (Vec T-315/17)
   (2017/C 249/48)
   Jazyk konania: francúzština

      Účastníci konania

      Žalobkyňa: Chantal Hebberecht (Addis Abeba, Etiópia) (v zastúpení: B. Maréchal, avocat)

      Žalovaná: Európska služba pre vonkajšiu činnosť (ESVČ)

      Návrhy

   Žalobkyňa navrhuje, aby Všeobecný súd:

               —

               v prvom rade

                           —

                           vyhlásil žalobu za prípustnú a dôvodnú,

                           —

                           zrušil rozhodnutie prijaté menovacím orgánom (AIPN) Európskej služby pre vonkajšiu činnosť (ESVČ) (Ares (2017) 615970 – 03/02/2017) pokiaľ ide o odmietnutie predĺženia o jeden rok misie pani Hebberecht ako vedúcej zastúpenia EÚ v Etiópskej federatívnej demokratickej republike,

                           —

                           zaviazal ESVČ, aby zaplatila žalobkyni paušálnu sumu 250 000 eur z titulu náhrady vzniknutej nemajetkovej ujmy,

               —

               subsidiárne,

                           —

                           zaviazal ESVČ, aby zaplatila žalobkyni paušálnu sumu 200 000 eur z titulu náhrady vzniknutej nemajetkovej ujmy,

               —

               subsidiárnejšie,

                           —

                           zaviazal ESVČ, aby zaplatila žalobkyni paušálnu sumu 150 000 eur z titulu náhrady vzniknutej nemajetkovej ujmy,

               —

               ešte subsidiárnejšie,

                           —

                           zaviazal ESVČ, aby zaplatila žalobkyni paušálnu sumu 100 000 eur z titulu náhrady vzniknutej nemajetkovej ujmy,

               —

               a ešte subsidiárnejšie,

                           —

                           zaviazal ESVČ, aby zaplatila žalobkyni paušálnu sumu 50 000 eur z titulu náhrady vzniknutej nemajetkovej ujmy,

               —

               zaviazal ESVČ na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod založený na porušení zásady zákazu diskriminácie, keďže žalobkyňa sa domnieva, že rozhodnutie nepredĺžiť jej misiu ako vedúcej zastúpenia Európskej únie („EÚ“) v Etiópskej federatívnej demokratickej republike („Etiópia“) sa zdá byť priamo spojený s vlnou agresie a diskriminácie antisemitskej povahy.

               2.

               Druhý žalobný dôvod založený na porušení zásady záujmu služby, pretože predĺženie misie žalobkyne je údajne odôvodnené viacerými prvkami zohľadňujúcimi záujem služby, ako:

                           —

                           zachovanie zastúpenia spravovaného a organizovaného efektívne, s kvalifikovaným, motivovaným a výkonným personálom pod vedením skúseného vedúceho zastúpenia,

                           —

                           udržanie vedúceho zastúpenia, ktorý má skúsenosti v dĺžke 28 rokov v diplomatických, politických a hospodárskych vzťahoch a so spoluprácou v krajine, akou je Etiópia, ktorá má postavenie výnimočného partnera EÚ,

                           —

                           prispenie k zachovaniu stability krajiny a vyhnutie sa jej rozpadu tým, že by vznikla občianska vojna,

                           —

                           prispenie k zastaveniu aktuálneho migračného toku a zabránenie jeho rastu.

               3.

               Tretí žalobný dôvod založený na porušení zásady rovnosti zaobchádzania, keďže misia iných úradníkov nachádzajúcich sa v rovnakej situácii ako je situácia žalobkyne bola predĺžená na základe takých istých odôvodnení ako sú odôvodnenia, ktoré žalobkyňa uviedla vo svojej žiadosti o predĺženie o jeden rok. V tomto rámci žalobkyňa takisto uvádza, že došlo k nedodržaniu pozitívnych diskriminačných opatrení stanovených v Služobnom poriadku s cieľom dosiahnutia parity, pričom toto tvrdenie je podporené tým, že nový vedúci zastúpenia vymenovaný namiesto nej je muž.

               4.

               Štvrtý žalobný dôvod založený na porušení zásady kontinuity služby, ktorá je podstatným kritériom rozhodnutia o predĺžení, keďže päť iných osôb takisto odišlo, vrátane vedúceho pre spoluprácu a vedúceho sekcie rozvoja vidieka a potravinovej bezpečnosti, čo sú dva kľúčové posty pre spoluprácu a rozvoj. Žalobkyňa teda tvrdí, že za týchto podmienok predĺženie jej misie o jeden rok ako vedúceho zastúpenia by zabezpečilo kontinuitu služby a vyškolenie budúcich kolegov.


title: Vec T-504/11: Rozsudok Všeobecného súdu zo 4. februára 2013 — Hartmann/ÚHVT — Protecsom (DIGNITUDE) [ „Ochranná známka Spoločenstva — Námietkové konanie — Prihláška slovnej ochrannej známky Spoločenstva DIGNITUDE — Skoršia slovná národná ochranná známka a skoršia slovná ochranná známka Spoločenstva Dignity — Relatívny dôvod zamietnutia — Neexistencia pravdepodobnosti zámeny — Neexistencia podobnosti tovarov — Článok 8 ods. 1 písm. b) nariadenia (ES) č. 207/2009“ ]

text:
               16.3.2013

               SK

               Úradný vestník Európskej únie

               C 79/17

         Rozsudok Všeobecného súdu zo 4. februára 2013 — Hartmann/ÚHVT — Protecsom (DIGNITUDE)
   (Vec T-504/11) (1)

   (Ochranná známka Spoločenstva - Námietkové konanie - Prihláška slovnej ochrannej známky Spoločenstva DIGNITUDE - Skoršia slovná národná ochranná známka a skoršia slovná ochranná známka Spoločenstva Dignity - Relatívny dôvod zamietnutia - Neexistencia pravdepodobnosti zámeny - Neexistencia podobnosti tovarov - Článok 8 ods. 1 písm. b) nariadenia (ES) č. 207/2009)
   2013/C 79/31
   Jazyk konania: angličtina

      Účastníci konania

      Žalobkyňa: Paul Hartmann AG (Heidenheim, Nemecko) (v zastúpení: N. Aicher, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Protecsom SAS (Valognes, Francúzsko)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 28. júla 2011 (vec R 1197/2010-4) týkajúcemu sa námietkového konania medzi spoločnosťami Paul Hartmann AG a Protecsom SAS

      Výrok rozsudku

               1.

               Žaloba sa zamieta.

               2.

               Paul Hartmann AG je povinná nahradiť trovy konania.

      (1)  Ú. v. EÚ C 340, 19.11.2011.


title: Vec T-163/16: Rozsudok Všeobecného súdu z 18. mája 2017 – Reisswolf/EUIPO (secret.service.) („Ochranná známka Európskej únie — Prihláška slovnej ochrannej známky Európskej únie secret.service. — Absolútny dôvod zamietnutia — Opisný charakter — Článok 7 ods. 1 písm. c) nariadenia (ES) č. 207/2009 — Preskúmanie skutočností ex offo — Článok 76 nariadenia č. 207/2009 — Povinnosť odôvodnenia — Článok 75 nariadenia č. 207/2009“)

text:
               10.7.2017

               SK

               Úradný vestník Európskej únie

               C 221/20

         Rozsudok Všeobecného súdu z 18. mája 2017 – Reisswolf/EUIPO (secret.service.)
   (Vec T-163/16) (1)

   ((„Ochranná známka Európskej únie - Prihláška slovnej ochrannej známky Európskej únie secret.service. - Absolútny dôvod zamietnutia - Opisný charakter - Článok 7 ods. 1 písm. c) nariadenia (ES) č. 207/2009 - Preskúmanie skutočností ex offo - Článok 76 nariadenia č. 207/2009 - Povinnosť odôvodnenia - Článok 75 nariadenia č. 207/2009“))
   (2017/C 221/26)
   Jazyk konania: nemčina

      Účastníci konania

      Žalobkyňa: Reisswolf Akten- und Datenvernichtung GmbH & Co. KG (Hamburg, Nemecko) (v zastúpení: A. Ebert-Weidenfeller, avocat)

      Žalovaný: Úrad Európskej únie pre duševné vlastníctvo (v zastúpení: S. Hanne, splnomocnený zástupca)

      Predmet veci

   Žaloba podaná proti rozhodnutiu štvrtého odvolacieho senátu EUIPO z 8. februára 2016 (vec R 1820/2015-4) týkajúcemu sa prihlášky slovného označenia „secret. service.“ ako ochrannej známky Európskej únie

      Výrok rozsudku

               1.

               Žaloba sa zamieta.

               2.

               Reisswolf Akten- und Datenvernichtung GmbH & Co. KG je povinná nahradiť trovy konania.

      (1)  Ú. v. EÚ C 200, 6.6.2016.


title: Vec F-41/07: Žaloba podaná 2. mája 2007 – Fernandez García a García Rato/Súdny dvor

text:
               23.6.2007

               SK

               Úradný vestník Európskej únie

               C 140/46

         Žaloba podaná 2. mája 2007 – Fernandez García a García Rato/Súdny dvor
   (Vec F-41/07)
   (2007/C 140/74)
   Jazyk konania: francúzština
   Účastníci konania

      Žalobkyne: Brígida Fernandez García (Luxemburg, Luxembursko) a Carolina García Rato (Luxemburg, Luxembursko) (v zastúpení: S. Orlandi, A. Coolen, J. -N. Louis a E. Marchal, advokáti)

      Žalovaný: Súdny dvor Európskych spoločenstiev
   Návrhy žalobkýň

               —

               zrušiť rozhodnutia o vymenovaní žalobkýň za úradníčky Európskych spoločenstiev v časti, v ktorej sa stanovuje ich platová trieda podľa článku 13 prílohy XIII služobného poriadku,

               —

               zaviazať žalovaného na náhradu trov konania.

         Žalobné dôvody a hlavné tvrdenia
   Žalobkyne, ktoré sú úspešnými uchádzačkami výberového konania CJ/LA/25 (1), ktorého oznámenie bolo zverejnené pred 1. májom 2004, boli prijaté do služobného pomeru pred 22. marcom 2004, kedy nariadenie Rady (ES, Euratom) č. 723/2004 z 22. marca 2004, ktorým sa mení a dopĺňa Služobný poriadok zamestnancov Európskych spoločenstiev a Podmienky zamestnávania ostatných zamestnancov Európskych spoločenstiev (2), vstúpilo do platnosti.
   Vo svojich žalobách žalobkyne v prvom rade uvádzajú, že napadnuté rozhodnutia prekračujú právny rámec vymedzený oznámením o výberovom konaní. Na základe článku 13 prílohy XIII služobného poriadku boli totiž zaradené do nižšej platovej triedy ako bolo stanovené v oznámení o výberovom konaní.
   Žalobkyne sa rovnako domnievajú, že napadnuté rozhodnutia porušujú články 5, 29 a 31 služobného poriadku ako aj zásadu rovnosti zaobchádzania a zákaz diskriminácie. Zaradenie úspešných uchádzačov rovnakých výberových konaní alebo konaní rovnakej úrovni do platovej triedy bolo totiž stanovené rozdielne podľa toho, či uchádzači boli prijatý do služobného pomeru pred alebo po nadobudnutí platnosti nariadenia č. 723/2004.
   Okrem toho sa žalobkyne odvolávajú na porušenie zásady ochrany legitímnej dôvery, keďže legitímne očakávali, že pri obsadzovaní miest, o ktoré sa uchádzali, budú zaradené do platovej triedy uvedenej v oznámení o výberovom konaní.

      (1)  Ú. v. ES C 182 A, 31.7.2002, s. 8.

      (2)  Ú. v. EÚ L 124, 27.4.2004, s. 1.


title: Vec C-206/05: Žaloba podaná 11. mája 2005 Komisiou Európskych spoločenstiev proti Švédskemu kráľovstvu

text:
               17.9.2005

               SK

               Úradný vestník Európskej únie

               C 229/4

         Žaloba podaná 11. mája 2005 Komisiou Európskych spoločenstiev proti Švédskemu kráľovstvu
   (Vec C-206/05)
   (2005/C 229/08)
   Jazyk konania: švédčina
   Komisia Európskych spoločenstiev, v zastúpení: Friedrich Erlbacher a Knut Simonsson, ktorí si zvolili adresu na doručovanie v Luxemburgu, podala 11. mája 2005 na Súdny dvor Európskych spoločenstiev žalobu proti Švédskemu kráľovstvu.
   Žalobkyňa navrhuje, aby Súdny dvor:

               1)

               určil, že Švédske kráľovstvo tým, že do svojho vnútroštátneho právneho poriadku zaviedlo povinnosť stanovenia genetickej hodnoty plemenných žrebcov vo Švédsku ako podmienky pre plemenitbu s kobylami inými, než sú kobyly patriace vlastníkovi(om) týchto plemenných žrebcov, si nesplnilo povinnosti, ktoré mu vyplývajú jednak z článku 3 smernice Rady 90/427/EHS z 26. júna 1990 o zootechnických a genealogických podmienkach platiacich pre obchod s equidae v rámci Spoločenstva, a jednak z článku 28 ES.

               2)

               zaviazal Švédske kráľovstvo nahradiť trovy konania.

         Žalobné dôvody a hlavné tvrdenia
   Komisia sa domnieva, že povinnosť stanovenia genetickej hodnoty plemenných žrebcov vo Švédsku ako podmienky pre plemenitbu s kobylami inými, než sú kobyly patriace vlastníkovi(om) týchto plemenných žrebcov, ktorá bola zavedená švédskou právnou úpravou, predstavuje obmedzenie obchodu s koňovitými zvieratami v rámci Spoločenstva.
   Skutočnosť, že smernica 90/427/EHS alebo akékoľvek rozhodnutie prijaté na jej základe neurčujú metódy stanovenia genetickej hodnoty, neznamená, že členský štát má právo stanoviť takúto požiadavku. Švédska požiadavka na stanovenie genetickej hodnoty nie je odôvodnená ani článkom 30 ES s ohľadom na záujem ochrany zdravia alebo života zvierat. Komisia sa domnieva, že podmienka stanovenia genetickej hodnoty sa zdá byť skôr zdôvodnená zlepšením vlastností predmetného plemena než ochranou zdravia alebo života koňovitých zvierat.


title: Vec T-9/14: Žaloba podaná 7. januára 2014 — Mogyi/ÚHVT (Just crunch it…)

text:
               8.3.2014

               SK

               Úradný vestník Európskej únie

               C 71/25

      Žaloba podaná 7. januára 2014 — Mogyi/ÚHVT (Just crunch it…)
      (Vec T-9/14)
      (2014/C 71/47)
      Jazyk konania: maďarčina

         Účastníci konania

         Žalobkyňa: Mogyi Kft. (Csávoly, Maďarsko) (v zastúpení: Zs. Klauber, advokát)

         Žalovaný: Úrad pre harmonizáciu vnútorného trhu (ochranné známky a vzory)

         Návrhy

      Žalobkyňa navrhuje, aby Všeobecný súd:

                  —

                  nariadil zverejnenie prihlášky ochrannej známky s výnimkou pre „chlieb, pekárske a cukrárske výrobky“ (trieda 30) a „poľnohospodárske produkty, obilniny“ (trieda 31).

         Dôvody a hlavné tvrdenia

         Prihlasovaná ochranná známka Spoločenstva: obrazová ochranná známka obsahujúca slovné prvky „Just crunch it...“ pre tovary a služby tried 29, 30, 31 a 35 — prihláška ochrannej známky Spoločenstva č. 10 716 711.

         Rozhodnutie prieskumového pracovníka: čiastočné zamietnutie prihlášky.

         Rozhodnutie odvolacieho senátu: čiastočné zrušenie napadnutého rozhodnutia rozhodnutím R 1922/2012-1.

         Dôvody žaloby: porušenie článku 7 ods. 1 písm. b) a c) nariadenia (ES) č. 207/2009.


title: Vec C-57/07: Žaloba podaná 7. februára 2007 – Komisia Európskych spoločenstiev/Luxemburské veľkovojvodstvo

text:
               28.4.2007

               SK

               Úradný vestník Európskej únie

               C 95/18

         Žaloba podaná 7. februára 2007 – Komisia Európskych spoločenstiev/Luxemburské veľkovojvodstvo
   (Vec C-57/07)
   (2007/C 95/31)
   Jazyk konania: francúzština
   Účastníci konania

      Žalobkyňa: Komisia Európskych spoločenstiev (v zastúpení: M. Condou-Durande, splnomocnený zástupca)

      Žalovaný: Luxemburské veľkovojvodstvo
   Návrhy žalobkyne

               —

               určiť, že Luxemburské veľkovojvodstvo si tým, že neprijalo opatrenia, iné právne predpisy a správne opatrenia potrebné na dosiahnutie súladu so smernicou Rady 2003/86/ES z 22. septembra 2003 o práve na zlúčenie rodiny (1) a v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z tejto smernice,

               —

               zaviazať Luxemburské veľkovojvodstvo na náhradu trov konania.

         Žalobné dôvody a hlavné tvrdenia
   Lehota na prebratie smernice 2003/86/ES uplynula 3. októbra 2005.

      (1)  Ú. v. EÚ L 251, s. 12; Mim. vyd. 19/006, s. 224.


title: Vec C-366/15: Uznesenie predsedu Súdneho dvora z 30. novembra 2015 – Európska komisia/Rumunsko

text:
               29.2.2016

               SK

               Úradný vestník Európskej únie

               C 78/11

         Uznesenie predsedu Súdneho dvora z 30. novembra 2015 – Európska komisia/Rumunsko
   (Vec C-366/15) (1)

   (2016/C 078/17)
   Jazyk konania: rumunčina
   Predseda Súdneho dvora nariadil výmaz veci.

      (1)  Ú. v. EÚ C 346, 19.10.2015.


title: Vec T-5/17: Žaloba podaná 4. januára 2017 – Sharif/Rada

text:
               20.2.2017

               SK

               Úradný vestník Európskej únie

               C 53/46

         Žaloba podaná 4. januára 2017 – Sharif/Rada
   (Vec T-5/17)
   (2017/C 053/56)
   Jazyk konania: angličtina

      Účastníci konania

      Žalobca: Ammar Sharif (Damask, Sýria) (v zastúpení: B. Kennelly, QC a J. Pobjoy, barrister)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil vykonávacie rozhodnutie Rady (SZBP) 2016/1897 z 27. októbra 2016, ktorým sa vykonáva rozhodnutie 2013/255/SZBP o reštriktívnych opatreniach voči Sýrii (Ú. v. EÚ L 293, 2016, s. 36, ďalej len „sporné rozhodnutie“) a vykonávacie nariadenie Rady (EÚ) 2016/1893 z 27. októbra 2016, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 293, 2016, s. 25, ďalej len „sporné nariadenie“) v rozsahu, v akom sa týkajú žalobcu,

               —

               podľa článku 277 ZFEÚ vyhlásil, že článok 28 ods. 2 písm. a) rozhodnutia Rady 2013/255/SZBP z 31. mája 2013 o reštriktívnych opatreniach voči Sýrii (Ú. v. EÚ L 147, 2013, s. 14) a článok 15 ods. 1a písm. a) nariadenia Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011(Ú. v. L 16, 2012, s. 1) sa neuplatňujú v rozsahu, v akom sa týkajú žalobcu, a v dôsledku toho zrušil napadnuté rozhodnutie a napadnuté nariadenie v rozsahu, v akom sa týkajú žalobcu,

               —

               odškodnil žalobcu podľa článku 340 ods. 2 ZFEÚ na základe mimozmluvnej zodpovednosti Európskej únie za škodu, ktorá mu bola spôsobená protiprávnymi aktmi Rady,

               —

               zaviazal Radu na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza tri žalobné dôvody.

               1.

               Prvý žalobný dôvod založený na skutočnosti, že Rada sa dopustila zjavne nesprávneho posúdenia, keď konštatovala, že kritérium na zaradenie žalobcu na zoznam v článku 28 rozhodnutia 2013/255/SZBP a článku 15 nariadenia č. 36/2012 je splnené.

               2.

               Druhý žalobný dôvod založený na skutočnosti, že Rada bezdôvodne či neprimerane porušila základné práva žalobcu, vrátane jeho práva vlastniť majetok, jeho povesti a jeho podniku. Účinok napadnutých opatrení na žalobcu je veľmi významný, tak s ohľadom na jeho vlastníctvo, ako na jeho povesť vo svete. Rada nepreukázala, že by zmrazenie finančných prostriedkov a ekonomických zdrojov súviselo s akýmkoľvek legitímnym cieľom alebo bolo takýmto cieľom odôvodnené, a ešte menej, že by bolo takémuto cieľu primerané.

               3.

               Tretí žalobný dôvod založený na skutočnosti, že pokiaľ má byť kritérium na určenie, na rozdiel od jeho hlavného tvrdenia, vykladané tak, že zahŕňa akéhokoľvek významného sýrskeho podnikateľa bez ohľadu na to, či je tento významný sýrsky podnikateľ akýmkoľvek spôsobom pridružený k sýrskemu režimu alebo je s ním spojený, a bez ohľadu na to, či mu plynú výhody zo sýrskeho režimu alebo ho podporuje, potom žalobca žiada vyhlásenie, že článok 28 ods. 2 písm. a) rozhodnutia 2013/255/SZBP a článok 15 ods. 1a písm. a) nariadenia č. 36/2012 sa neuplatňujú v rozsahu, v akom sa týkajú žalobcu, na základe skutočnosti, že kritérium na určenie je neprimerané vo vzťahu k inak legitímnym cieľom týchto ustanovení.


title: Rozsudok Súdu prvého stupňa z 31. mája 2005 vo veci T-272/02, Comune di Napoli proti Komisii Európskych spoločenstiev (Európsky fond regionálneho rozvoja (FEDER) — Výstavba trasy metra v Neapole (Taliansko) — Uzavretie finančnej pomoci Spoločenstva — Žaloba o neplatnosť — Legitímna dôvera — Spravodlivosť — Odôvodnenie)

text:
               6.8.2005

               SK

               Úradný vestník Európskej únie

               C 193/23

      ROZSUDOK SÚDU PRVÉHO STUPŇA

   z 31. mája 2005
   vo veci T-272/02, Comune di Napoli proti Komisii Európskych spoločenstiev (1)

   (Európsky fond regionálneho rozvoja (FEDER) - Výstavba trasy metra v Neapole (Taliansko) - Uzavretie finančnej pomoci Spoločenstva - Žaloba o neplatnosť - Legitímna dôvera - Spravodlivosť - Odôvodnenie)
   (2005/C 193/35)
   Jazyk konania: taliančina
   Vo veci T-272/02, Comune di Napoli, (Taliansko), v zastúpení: M. Merola, C. Tesauro, G. Tarallo a E. Barone, advokáti, proti Komisii Európskych spoločenstiev (splnomocnení zástupcovia: L. Flynn a A. Aresu, ktorí si zvolili adresu na doručovanie v Luxemburgu), ktorej predmetom je zrušenie rozhodnutia Komisie vyplývajúce z listu zaslaného 11. júna 2002 Talianskemu ministerstvu hospodárstva a financií, o uzavretí finančnej pomoci schválenej z Európskeho fondu regionálneho rozvoja (FEDER) (pomoc č. 850503066) a o implicitnom zamietnutí žiadosti o opravu vyúčtovania, ktorý sa týka inej finančnej pomoci schválenej z FEDER-u (pomoc č. 850503067) Súd prvého stupňa (piata komora), v zložení: predsedníčka komory P. Lindh, sudcovia R. García-Valdecasas a J. D. Cooke, tajomník: J. Palacio González, hlavný referent, vyhlásil 31. mája 2005 rozsudok, ktorého výrok znie:

               1)

               Žaloba sa zamieta.

               2)

               Každý účastník konania znáša svoje vlastné trovy konania.

      (1)  Ú. v. ES C 261, 26.10.2002.


title: Vec C-339/15: Návrh na začatie prejudiciálneho konania, ktorý podal Nederlandstalige Rechtbank van eerste aanleg te Brussel (Belgicko) 7. júla 2015 – trestné konanie proti Lucovi Vanderborghtovi, za účasti: Verbond der Vlaamse Tandartsen VZW

text:
               21.9.2015

               SK

               Úradný vestník Európskej únie

               C 311/30

         Návrh na začatie prejudiciálneho konania, ktorý podal Nederlandstalige Rechtbank van eerste aanleg te Brussel (Belgicko) 7. júla 2015 – trestné konanie proti Lucovi Vanderborghtovi, za účasti: Verbond der Vlaamse Tandartsen VZW
   (Vec C-339/15)
   (2015/C 311/35)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Nederlandstalige Rechtbank van eerste aanleg te Brussel

      Účastníci konania pred vnútroštátnym súdom

      Žalovaný: Luc Vanderborght

      za účasti: Verbond der Vlaamse Tandartsen VZW

      Prejudiciálne otázky

               1.

               Má sa smernica Európskeho parlamentu a Rady 2005/29/ES (1) z 11. mája 2005 o nekalých obchodných praktikách podnikateľov voči spotrebiteľom na vnútornom trhu vykladať v tom zmysle, že bráni takému vnútroštátnemu zákonu, ktorý stanovuje všeobecný zákaz propagovať v akejkoľvek forme starostlivosť o ústnu dutinu alebo chrup tak, ako vyplýva z článku 1 belgického zákona z 15. apríla 1958 o reklame v oblasti zubnej starostlivosti?

               2.

               Má sa zákaz reklamy týkajúcej sa starostlivosti o ústnu dutinu a chrup považovať za „právny predpis týkajúci sa zdravotných a bezpečnostných požiadaviek na produkty“ v zmysle článku 3 ods. 3 smernice Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu?

               3.

               Má sa smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu vykladať v tom zmysle, že bráni takej vnútroštátnej úprave, akou je článok 8a kráľovského nariadenia z 1. júna 1934, ktorým sa upravuje vykonávanie zubného lekárstva a v ktorom sa podrobne stanovuje, aké požiadavky na nenápadnosť musí spĺňať vývesná tabuľa na ambulancii zubného lekára určená verejnosti?

               4.

               Má sa smernica 2000/31/ES (2) Európskeho parlamentu a Rady z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode vykladať v tom zmysle, že bráni vnútroštátnemu zákonu, ktorý stanovuje všeobecný zákaz propagovať v akejkoľvek forme starostlivosť o ústnu dutinu alebo chrup a zakazuje aj komerčnú reklamu elektronickou formou (internetovú stránku) tak, ako vyplýva z článku 1 belgického zákona z 15. apríla 1958 o reklame v oblasti zubnej starostlivosti?

               5.

               Ako sa má vykladať pojem „služby informačnej spoločnosti“ definovaný v článku 2 písm. a) smernice 2000/31/ES v spojení s článkom 1 ods. 2 smernice 98/34/ES (3) v znení smernice 98/48/ES (4)?

               6.

               Majú sa článok 49 ZFEÚ a článok 56 ZFEÚ vykladať v tom zmysle, že bránia takej vnútroštátnej právnej úprave, o akú ide v konaní vo veci samej, ktorou sa na účely ochrany verejného zdravia stanovuje úplný zákaz reklamy týkajúcej sa stomatologickej starostlivosti?

      (1)  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, s. 22).

      (2)  Smernica 2000/31/ES Európskeho parlamentu a Rady z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (smernica o elektronickom obchode) (Ú. v. ES L 178, s. 1; Mim. vyd. 13/025, s. 399).

      (3)  Smernica európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov (Ú. v. ES L 204, s. 37; Mim. vyd. 13/020, s. 337).

      (4)  Smernica Európskeho parlamentu a Rady 98/48/ES z 20. júla 1998, ktorou sa mení a dopĺňa smernica 98/34 ES o postupe pri poskytovaní informácií v oblasti technických noriem a predpisov (Ú. v. ES L 217, s. 18; Mim. vyd. 13/021, s. 8).


title: Vec C-438/04: Návrh na začatie prejudiciálneho konania, ktorý podal Cour d'appel de Bruxelles (deviata komora) rozsudkom zo dňa 14. októbra 2004 vo veci Mobistar SA proti Institut belge des services postaux et des télécommunications (IBPT), za účasti Belgacom Mobile SA a BASE SA

text:
               8.1.2005

               SK

               Úradný vestník Európskej únie

               C 6/24

         Návrh na začatie prejudiciálneho konania, ktorý podal Cour d'appel de Bruxelles (deviata komora) rozsudkom zo dňa 14. októbra 2004 vo veci Mobistar SA proti Institut belge des services postaux et des télécommunications (IBPT), za účasti Belgacom Mobile SA a BASE SA
   (Vec C-438/04)
   (2005/C 6/46)
   Jazyk konania: francúzština
   Cour d'appel de Bruxelles (deviata komora) podal rozsudkom zo 14. októbra 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu medzi Mobistar SA a Institut belge des services postaux et des télécommunications (IBPT), za účasti Belgacom Mobile SA a BASE SA, ktorý bol doručený kancelárii Súdneho dvora dňa 19. októbra 2004.
   Cour d'appel de Bruxelles (deviata komora) žiada Súdny dvor, aby rozhodol o nasledujúcich otázkach:
   Čo sa týka služby prenosnosti čísla upravenej v článku 30 smernice 2002/22/ES (1) (Smernica univerzálnej služby):

               1.

               Vzťahuje sa článok 30 ods. 2 Smernice univerzálnej služby, podľa ktorého národné regulačné orgány zabezpečia, aby tvorba cien za prepojenie v súvislosti so zabezpečením prenosnosti čísel bola nákladovo orientovaná, len na náklady spojené s presmerovaním na prenášané číslo alebo tiež na náklady, ktoré vzniknú operátorom pri vybavovaní žiadostí o prenos čísla?

               2.

               Má sa článok 30 ods. 2 smernice, ak sa vzťahuje len na náklady na prepojenie v súvislosti s presmerovaním na prenášané číslo, vykladať:

                           a)

                           v tom zmysle, že operátori majú voľnosť pri rokovaní o obchodných podmienkach poskytnutia služby a že pre členské štáty platí zákaz stanoviť ex ante podnikom, ktoré sú povinné poskytnúť službu prenosnosti čísla, obchodné podmienky vo vzťahu k plneniam spojeným s vybavovaním žiadosti o prenos čísla?

                           b)

                           v tom zmysle, že členským štátom nezakazuje stanoviť ex ante obchodné podmienky uvedenej služby operátorom, pri ktorých sa určilo, že majú významný vplyv na relevantnom trhu?

               3.

               Ak sa má článok 30 ods. 2 smernice vykladať v tom zmysle, že operátorom ukladá v súvislosti s nákladmi na prenos čísla povinnosť byť nákladovo orientovaní, má sa vykladať v tom zmysle, že je v rozpore:

                           a)

                           s vnútroštátnym regulačným opatrením, ktoré pre výpočet nákladov stanovuje konkrétny spôsob výpočtu?

                           b)

                           s vnútroštátnym opatrením, ktoré stanovuje ex ante rozdelenie nákladov medzi operátorov?

                           c)

                           s vnútroštátnym opatrením, ktoré oprávňuje národný regulačný orgán, aby operátorom a na určité obdobie stanovil ex ante maximálnu výšku priamych poplatkov, ktoré môže pôvodný operátor uplatniť voči preberajúcemu operátorovi?

                           d)

                           s vnútroštátnym opatrením, ktoré oprávňuje pôvodného operátora uplatniť tvorbu cien stanovenú národným regulačným orgánom, pričom nie je povinný preukázať, že sa pri tvorbe cien riadi skutočnými nákladmi?

         Čo sa týka práva odvolať sa podľa článku 4 smernice 2002/21/ES (Rámcová smernica) (2):
   Má sa článok 4 ods. 1 Rámcovej smernice vykladať v tom zmysle, že orgán príslušný na preskúmanie odvolania na to, aby mohol dôsledne zvážiť okolnosti sporu, má právo disponovať s informáciami vrátane dôverných informácií, na základe ktorých národný regulačný úrad prijal rozhodnutie, ktoré je predmetom odvolania?

      (1)  Smernica Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (Smernica univerzálnej služby) (Ú. v. ES L 108 z 24.4.2002, s. 51)

      (2)  Smernica 2002/21/ES Európskeho parlamentu a Rady zo 7. marca 2002 o spoločnom regulačnom rámci pre elektronické komunikačné siete a služby (Rámcová smernica) (Ú. v. ES L 108 z 24.4.2002, s. 33)


title: Rozsudok Súdneho dvora (druhá komora) z 2. decembra 2004 vo veci C-226/03 P: José Martí Peix SA proti Komisii Európskych spoločenstiev (Odvolanie — Rybolov — Finančná pomoc Spoločenstva — Zníženie pomoci — Nariadenie Rady (ES, Euratom) č. 2988/95 — Články 1 a 3 — Premlčanie)

text:
               22.1.2005

               SK

               Úradný vestník Európskej únie

               C 19/5

      ROZSUDOK SÚDNEHO DVORA

   (druhá komora)
   z 2. decembra 2004
   vo veci C-226/03 P: José Martí Peix SA proti Komisii Európskych spoločenstiev (1)

   (Odvolanie - Rybolov - Finančná pomoc Spoločenstva - Zníženie pomoci - Nariadenie Rady (ES, Euratom) č. 2988/95 - Články 1 a 3 - Premlčanie)
   (2005/C 19/07)
   Jazyk konania: španielčina
   Vo veci C-226/03 P, predmetom ktorej je odvolanie podľa článku 56 Štatútu Súdneho dvora, ktoré podal dňa 22. mája 2003 José Martí Peix SA so sídlom v Huelve (Španielsko), v zastúpení: J.-R. García-Gallardo Gil-Fournier a D. Dominguez Pérez, advokáti, ďalší účastník konania: Komisia Európskych spoločenstiev, v zastúpení: S. Pardo Quintillán, splnomocnená zástupkyňa, J. Guerra Fernández, advokát, Súdny dvor (druhá komora) v zložení: predseda druhej komory C. W. A. Timmermans, sudcovia J.-P. Puissochet a N. Colneric (spravodajkyňa), generálny advokát: A. Tizzano, tajomník: Múgica Azarmendi, hlavná referentka, vyhlásil dňa 2. decembra 2004 rozsudok, ktorého výrok znie:

               1)

               Odvolanie sa zamieta.

               2)

               José Martí Peix SA je povinný nahradiť trovy konania.

      (1)  Ú. v. EÚ C 213 zo 6.9.2003


title: Vec C-472/07: Návrh na začatie prejudiciálneho konania, ktorý podal Conseil d'État (Belgicko) 24. októbra 2007 – Association générale de l'industrie du médicament ASBL, Bayer SA, Pfizer SA, Servier Benelux SA, Sanofi-Aventis Belgium SA/Belgické kráľovstvo

text:
               26.1.2008

               SK

               Úradný vestník Európskej únie

               C 22/22

         Návrh na začatie prejudiciálneho konania, ktorý podal Conseil d'État (Belgicko) 24. októbra 2007 – Association générale de l'industrie du médicament ASBL, Bayer SA, Pfizer SA, Servier Benelux SA, Sanofi-Aventis Belgium SA/Belgické kráľovstvo
   (Vec C-472/07)
   (2008/C 22/41)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Conseil d'État
   Účastníci konania pred vnútroštátnym súdom

      Žalobcovia: Association générale de l'industrie du médicament ASBL, Bayer SA, Pfizer SA, Servier Benelux SA, Sanofi-Aventis Belgium SA

      Žalovaný: Belgické kráľovstvo
   Prejudiciálne otázky

               1.

               Vzhľadom na to, že lehota na prebratie smernice Rady z 21. decembra 1988 o transparentnosti opatrení upravujúcich stanovovanie cien humánnych liekov a ich zaraďovanie do vnútroštátnych systémov zdravotného poistenia (89/105/EHS) (1) uplynula dňom 31. decembra 1989, má sa článok 4 ods. 1 tejto smernice považovať za priamo uplatniteľný vo vnútroštátnych právnych poriadkoch členských štátov?

               2.

               Môže sa článok 4 ods. 1 smernice 89/105/EHS z 21. decembra 1988 vykladať v zmysle, že po prerušení na 18 mesiacov, opätovné obnovenie na jeden rok všeobecného zmrazenia cien hradených liekov, ktoré trvalo 8 rokov, oslobodzuje členský štát od toho, aby počas vyššie uvedeného obnovenia preskúmal makroekonomické podmienky, ktoré sú ovplyvnené týmto zmrazením?

               3.

               Má sa pojmom preskúmanie makroekonomických podmienok uvedeným v článku 4 ods. 1 už citovanej smernice Rady 89/105/EHS z 21. decembra 1988 rozumieť len preskúmanie kontroly výdavkov verejného zdravotníctva alebo sa má okrem toho vzťahovať aj na makroekonomické podmienky odvetvia farmaceutického priemyslu, ktorého produkty môžu podliehať všeobecnému zmrazeniu cien?

               4.

               Môže byť pojem preskúmanie makroekonomických podmienok uvedený v článku 4 ods.1 už citovanej smernice Rady 89/105/EHS z 21. decembra 1988 založený na jednej alebo viacerých všeobecných tendenciách, ako je napríklad zaistenie vyrovnanosti zdravotnej starostlivosti, alebo musí byť založený na presnejších kritériách?

      (1)  Ú. v. ES L 40, s. 8; Mim. vyd. 05/001, s. 345.


title: Vec C-156/11: Návrh na začatie prejudiciálneho konania, ktorý podal Tribunale di Bergamo (Taliansko) 1. apríla 2011 — Procura della Repubblica/Ibrahim Music

text:
               10.9.2011

               SK

               Úradný vestník Európskej únie

               C 269/20

         Návrh na začatie prejudiciálneho konania, ktorý podal Tribunale di Bergamo (Taliansko) 1. apríla 2011 — Procura della Repubblica/Ibrahim Music
   (Vec C-156/11)
   2011/C 269/36
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale di Bergamo

      Účastník konania pred vnútroštátnym súdom

   Ibrahim Music
   Súdny dvor uznesením z 21. júna 2011 vymazal vec zo svojho registra.


title: Vec T-615/11: Rozsudok Všeobecného súdu z 26. septembra 2014 – Royal Scandinavian Casino Århus/Komisia („Žaloba o neplatnosť — Štátna pomoc — Hazardné hry poskytované online — Zavedenie v Dánsku nižšej dane z hazardných hier než pre kasína a herne — Rozhodnutie vyhlasujúce pomoc za zlučiteľnú s vnútorným trhom — Pomoc určená na uľahčenie rozvoja niektorých činností — Neexistencia osobnej dotknutosti — Právny akt, ktorý obsahuje vykonávacie opatrenia — Neprípustnosť“)

text:
               10.11.2014

               SK

               Úradný vestník Európskej únie

               C 395/33

      Rozsudok Všeobecného súdu z 26. septembra 2014 – Royal Scandinavian Casino Århus/Komisia
      (Vec T-615/11) (1)

      ((„Žaloba o neplatnosť - Štátna pomoc - Hazardné hry poskytované online - Zavedenie v Dánsku nižšej dane z hazardných hier než pre kasína a herne - Rozhodnutie vyhlasujúce pomoc za zlučiteľnú s vnútorným trhom - Pomoc určená na uľahčenie rozvoja niektorých činností - Neexistencia osobnej dotknutosti - Právny akt, ktorý obsahuje vykonávacie opatrenia - Neprípustnosť“))
      (2014/C 395/38)
      Jazyk konania: dánčina

         Účastníci konania

         Žalobkyňa: Royal Scandinavian Casino Århus I/S (Århus, Dánsko) (v zastúpení: B. Jacobi, advokát)

         Žalovaná: Európska komisia (v zastúpení: pôvodne M. Afonso a C. Barslev, neskôr M. Afonso a L. Grønfeldt, splnomocnení zástupcovia)

         Vedľajší účastníci, ktorí v konaní podporujú žalovanú: Dánske kráľovstvo (v zastúpení: pôvodne C. Vang, neskôr V. Pasternak Jørgensen a napokon C. Thorning, splnomocnení zástupcovia, za právnej pomoci K. Lundgaard Hansen, advokát), Maltská republika (v zastúpení: P. Grech a A. Buhagiar, splnomocnení zástupcovia), Betfair Group plc (Londýn, Spojené kráľovstvo) a Betfair International Ltd (Santa Venera, Malta) (v zastúpení: O. Brouwer a A. Pliego Selie, advokáti), European Gaming and Betting Association (EGBA) (Brusel, Belgicko) (v zastúpení: C.-D. Ehlermann, J. C. Heithecker a J. Ylinen, advokáti)

         Predmet veci

      Návrh na zrušenie rozhodnutia Komisie 2012/140/EÚ z 20. septembra 2011 o opatrení C 35/10 (ex N 302/10), ktoré Dánsko plánuje zaviesť vo forme dane z hazardných hier poskytovaných online podľa dánskeho zákona o dani z hazardných hier (Ú. v. EÚ L 68, s. 3)

         Výrok rozsudku

                  1.

                  Žaloba sa zamieta.

                  2.

                  Royal Scandinavian Casino Århus I/S znáša okrem svojich vlastných trov konania aj trovy konania, ktoré vynaložili Európska komisia, Betfair Group plc, Betfair International Ltd a European Gaming and Betting Association (EGBA).

                  3.

                  Dánske kráľovstvo a Maltská republika znášajú svoje vlastné trovy konania.

         (1)  Ú. v. EÚ C 32, 4.2.2012.


title: Vec F-110/11: Rozsudok Súdu pre verejnú službu (tretia komora) z  5. decembra 2012 — Lebedef a i./Komisia (Verejná služba — Úradníci — Odmena — Článok 64 služobného poriadku — Článok 3 ods. 5 prvý pododsek prílohy XI služobného poriadku — Opravný koeficient — Akt spôsobujúci ujmu — Rovnosť zaobchádzania)

text:
               9.2.2013

               SK

               Úradný vestník Európskej únie

               C 38/31

         Rozsudok Súdu pre verejnú službu (tretia komora) z 5. decembra 2012 — Lebedef a i./Komisia
   (Vec F-110/11) (1)

   (Verejná služba - Úradníci - Odmena - Článok 64 služobného poriadku - Článok 3 ods. 5 prvý pododsek prílohy XI služobného poriadku - Opravný koeficient - Akt spôsobujúci ujmu - Rovnosť zaobchádzania)
   2013/C 38/60
   Jazyk konania: francúzština

      Účastníci konania

      Žalobcovia: Giorgio Lebedef a i. (Senningerberg, Luxembursko) (v zastúpení: F. Frabetti, avocat)

      Žalovaná: Európska komisia (v zastúpení: J. Currall a D. Martin, splnomocnení zástupcovia)

      Predmet veci

   Návrh na zrušenie výplatných listín žalobcov za december 2010 a výplatných listín za nasledujúce mesiace v rozsahu, v akom neobsahujú korekciu úpravy odmien zohľadňujúcich opravný koeficient pre miesto ich výkonu práce

      Výrok rozsudku

               1.

               Žaloba sa zamieta.

               2.

               Páni Lebedef, Jones, Gonzales Gonzales a pani Lebedef-Caponi znášajú svoje vlastné trovy konania a sú povinní nahradiť trovy konania vynaložené Európskou komisiou.

               3.

               Rada Európskej únie, vedľajší účastník konania, znáša svoje vlastné trovy konania.

      (1)  Ú. v. EÚ C 6, 7.1.2012, s. 26.


title: Vec C-369/09 P: Rozsudok Súdneho dvora (prvá komora) z  24. marca 2011 — ISD Polska sp. z o.o., Industrial Union of Donbass Corp., ISD Polska sp. z o.o. (predtým Majątek Hutniczy sp. z o.o.)/Európska komisia (Odvolanie — Štátna pomoc — Rozhodnutie Komisie — Konštatovanie nezlučiteľnosti pomoci so spoločným trhom — Príkaz na vymáhanie pomoci — Zásady právnej istoty a zákazu retroaktivity — Zásada ochrany legitímnej dôvery — Určenie „vhodného“ charakteru úrokovej sadzby uplatniteľnej na vymáhanie pomoci)

text:
               21.5.2011

               SK

               Úradný vestník Európskej únie

               C 152/5

         Rozsudok Súdneho dvora (prvá komora) z 24. marca 2011 — ISD Polska sp. z o.o., Industrial Union of Donbass Corp., ISD Polska sp. z o.o. (predtým Majątek Hutniczy sp. z o.o.)/Európska komisia
   (Vec C-369/09 P) (1)

   (Odvolanie - Štátna pomoc - Rozhodnutie Komisie - Konštatovanie nezlučiteľnosti pomoci so spoločným trhom - Príkaz na vymáhanie pomoci - Zásady právnej istoty a zákazu retroaktivity - Zásada ochrany legitímnej dôvery - Určenie „vhodného“ charakteru úrokovej sadzby uplatniteľnej na vymáhanie pomoci)
   2011/C 152/07
   Jazyk konania: francúzština

      Účastníci konania

      Odvolateľky: ISD Polska sp. z o.o., Industrial Union of Donbass Corp., ISD Polska sp. z o.o. (predtým Majątek Hutniczy sp. z o.o.) (v zastúpení: C. Rapin a E. Van den Haute, avocats)

      Ďalší účastník konania: Európska komisia (v zastúpení: E. Gippini Fournier a A. Stobiecka-Kuik, splnomocnení zástupcovia)

      Predmet veci

   Odvolanie podané proti rozsudku Súdu prvého stupňa (ôsma komora) z 1. júla 2009, ISD Polska a i./Komisia (spojené veci T-273/06 a T-297/06), ktorým Súd prvého stupňa zamietol žaloby odvolateliek, ktorými sa domáhali čiastočného zrušenia rozhodnutia Komisie 2006/937/ES z 5. júla 2005 o štátnej pomoci č. C-20/04 v prospech výrobcu ocele Huta Częstochowa S.A. (Ú. v. EÚ L 366, s. 1) v rozsahu, v akom vyhlasuje určitú pomoc za nezlučiteľnú so spoločným trhom, a nariaďuje Poľskej republike jej vymáhanie — Zásady právnej istoty a zákazu retroaktivity aktov Spoločenstva — Zásada ochrany legitímnej dôvery — Vymedzenie „príslušného“ charakteru úrokovej sadzby uplatniteľnej na vymáhanie pomoci posúdenej ako nezlučiteľnej so spoločným trhom

      Výrok rozsudku

               1.

               Odvolanie sa zamieta.

               2.

               ISD Polska sp. z o.o. a Industrial Union of Donbass Corp. sú povinné nahradiť trovy konania.

      (1)  Ú. v. EÚ C 312, 19.12.2009.


title: Vec T-324/05: Žaloba podaná 25. augusta 2005 – Estónska republika/Komisia Európskych spoločenstiev

text:
               29.10.2005

               SK

               Úradný vestník Európskej únie

               C 271/24

         Žaloba podaná 25. augusta 2005 – Estónska republika/Komisia Európskych spoločenstiev
   (Vec T-324/05)
   (2005/C 271/48)
   Jazyk konania: estónčina
   Účastníci konania

      Žalobca: Estónska republika (v zastúpení: Lembit Uibo, splnomocnenec vlády)

      Žalovaná: Komisia Európskych spoločenstiev
   Návrhy žalobcu
   zrušiť nariadenie Komisie (ES) č. 832/2005 (Ú. v. EÚ L 138 z 1.6.2005, s. 3).
   Žalobné dôvody a hlavné tvrdenia
   Žalobkyňa žiada zrušenie nariadenia Komisie (ES) č. 832/2005 o určení nadbytočných množstiev cukru, izoglukózy a fruktózy pre Českú republiku, Estónsko, Cyprus, Lotyšsko, Litvu, Maďarsko, Maltu, Poľsko, Slovinsko a Slovensko (1).
   Žalobkyňa sa opiera o nasledovné dôvody:

               —

               porušenie podstatných procesných predpisov pri prijatí nariadenia (ES) č. 832/2005: porušenie zásady spoločnej zodpovednosti tým, že komisárka Fischer Boel bola pred vydaním nariadenia poverená stanoviť množstvá cukru, ktoré majú byť stiahnuté z trhu,

               —

               vo vzťahu k nariadeniam vykonávajúcim Zmluvu ES rozpor medzi nariadením (ES) č. 832/2005 a nariadením (ES) č. 60/2004, ktoré je jeho právnym základom, pretože

                           a)

                           nariadenie (ES) č. 832/2005 je v rozpore s článkom 6 nariadenia (ES) č. 60/2004, nakoľko pri určovaní nadbytočných množstiev cukru zohľadňuje množstvá cukru skladované na súkromných hospodárstvach;

                           b)

                           Komisia v rozpore s článkom 6 ods. 1 písm. c) nariadenia (ES) č. 60/2004 nezohľadnila osobitné okolnosti, za ktorých sa v Estónsku vytvorili zásoby.

               —

               porušenie povinnosti odôvodnenia podľa článku 253 ES, pretože v nariadení č. 832/2005 chýba odôvodnenie, prečo bol zahrnutý do nadbytočných množstiev cukor skladovaný na súkromných hospodárstvach a prečo neboli zohľadnené okolnosti, za ktorých sa vytvorili zásoby,

               —

               porušenie zásady správneho úradného postupu, pretože Komisia pri prijatí nariadenia (ES) č. 832/2005 nezohľadnila osobitné okolnosti, za ktorých sa v Estónsku vytvorili zásoby a navyše ani prispenie Európskej únie k zvýšenému dovozu cukru,

               —

               porušenie zásady dobrej viery, pretože sa neprijali žiadne opatrenia, ktoré by zabránili zvýšenému vývozu z Európskej únie do Estónska, namiesto toho boli podniknuté kroky vo vzťahu k protiopatreniam Estónska,

               —

               porušenie zásady zákazu diskriminácie, pretože stanovením nadbytočných množstiev cukru podľa nariadenia (ES) č. 832/2005 bolo Estónsko znevýhodnené voči takzvaným starým členským štátom a eventuálne opatrenia na vykonanie nariadenia (ES) č. 832/2005 by boli diskriminačné pre estónske podniky a súkromné hospodárstva v porovnaní s obdobnými skupinami alebo podnikmi v starých členských štátoch,

               —

               porušenie vlastníckych práv podnikov a/alebo súkromných hospodárstiev, pretože eventuálne opatrenia na vykonanie nariadenia (ES) č. 832/2005 by spôsobovali prekážky týmto osobám, čo by nebolo v súlade s legitímnymi cieľmi a predstavovalo by neprimeraný zásah do ich práv,

               —

               porušenie zásady proporcionality, pretože podľa nariadenia (ES) č. 832/2005 povinnosť stiahnuť z trhu množstvo zodpovedajúce množstvu cukru nahromadeného v súkromných hospodárstvach neslúži legitímnemu cieľu a predstavuje neprimeraný zásah do ich práv.

      (1)  Ú. v. EÚ L 138 z 1.6. 2005, s. 3


title: Vec T-699/15: Rozsudok Všeobecného súdu z 21. júna 2017 – City Train/EUIPO (CityTrain) (Ochranná známka Európskej únie — Prihláška obrazovej ochrannej známky Európskej únie CityTrain — Lehota na podanie žaloby — Nepredvídateľná okolnosť — Absolútne dôvody zamietnutia — Opisný charakter — Nedostatok rozlišovacej spôsobilosti — Článok 7 ods. 1 písm. b) a c) a článok 7 ods. 2 nariadenia (ES) č. 207/2009)

text:
               7.8.2017

               SK

               Úradný vestník Európskej únie

               C 256/21

         Rozsudok Všeobecného súdu z 21. júna 2017 – City Train/EUIPO (CityTrain)
   (Vec T-699/15) (1)

   ((Ochranná známka Európskej únie - Prihláška obrazovej ochrannej známky Európskej únie CityTrain - Lehota na podanie žaloby - Nepredvídateľná okolnosť - Absolútne dôvody zamietnutia - Opisný charakter - Nedostatok rozlišovacej spôsobilosti - Článok 7 ods. 1 písm. b) a c) a článok 7 ods. 2 nariadenia (ES) č. 207/2009))
   (2017/C 256/22)
   Jazyk konania: nemčina

      Účastníci konania

      Žalobkyňa: City Train GmbH (Regensburg, Nemecko) (v zastúpení: C. Adori, advokát)

      Žalovaný: Úrad Európskej únie pre duševné vlastníctvo (v zastúpení: H. Kunz, splnomocnený zástupca)

      Predmet veci

   Žaloba podaná proti rozhodnutiu štvrtého odvolacieho senátu EUIPO z 9. septembra 2015 (vec R 843/2015-4) týkajúcemu sa prihlášky obrazového označenia CityTrain ako ochrannej známky Európskej únie

      Výrok rozsudku

               1.

               Žaloba sa zamieta.

               2.

               City Train GmbH je povinná nahradiť trovy konania.

      (1)  Ú. v. EÚ C 111, 29.3.2016.


title: Vec T-442/10 P: Odvolanie podané 20. septembra 2010 : Salvatore Magazzu proti rozsudku Súdu pre verejnú službu z  8. júla 2010 vo veci F-126/06, Magazzu/Komisia

text:
               4.12.2010

               SK

               Úradný vestník Európskej únie

               C 328/36

         Odvolanie podané 20. septembra 2010: Salvatore Magazzu proti rozsudku Súdu pre verejnú službu z 8. júla 2010 vo veci F-126/06, Magazzu/Komisia
   (Vec T-442/10 P)
   ()
   2010/C 328/61
   Jazyk konania: francúzština

      Účastníci konania

      Odvolateľ: Salvatore Magazzu (Brusel, Belgicko) (v zastúpení: M. Velardo, advokát)

      Ďalší účastník konania: Európska komisia

      Návrhy odvolateľa

               —

               zrušiť rozsudok vyhlásený vo veci F-126/06, Salvatore Magazzu/Komisia,

               —

               zrušiť rozhodnutie z 13. decembra 2006 v časti, v ktorej zaraďuje odvolateľa ako úradníka v skúšobnej dobe do platovej triedy A*6 platového stupňa 2 od 1. januára 2006,

               —

               vrátiť vec na rozhodnutie Súdu pre verejnú službu,

               —

               zaviazať odporkyňu v konaní o odvolaní na náhradu trov konania vrátane trov prvostupňového konania.

      Odvolacie dôvody a hlavné tvrdenia

   Odvolacie dôvody a hlavné tvrdenia uvedené odvolateľom sú v podstate totožné alebo podobné ako tie, ktoré sú uvedené vo veci T-441/10 P, Kurrer/Komisia.


title: Vec C-140/10: Rozsudok Súdneho dvora (prvá komora) z  20. októbra 2011 (návrh na začatie prejudiciálneho konania, ktorý podal Hof van Cassatie van België — Belgicko) — Greenstar-Kanzi Europe NV/Jean Hustin, Jo Goossens [Nariadenie (ES) č. 2100/94, zmenené a doplnené nariadením (ES) č. 873/2004 — Výklad článku 11 ods. 1, článku 13 ods. 1 až 3, článkov 16, 27, 94 a 104 — Zásada vyčerpania práv Spoločenstva k odrodám rastlín — Licenčná zmluva — Žaloba pre porušenie práv proti tretej osobe — Porušenie licenčnej zmluvy osobou oprávnenou z licencie v rámci jej zmluvných vzťahov s treťou osobou]

text:
               10.12.2011

               SK

               Úradný vestník Európskej únie

               C 362/7

         Rozsudok Súdneho dvora (prvá komora) z 20. októbra 2011 (návrh na začatie prejudiciálneho konania, ktorý podal Hof van Cassatie van België — Belgicko) — Greenstar-Kanzi Europe NV/Jean Hustin, Jo Goossens
   (Vec C-140/10) (1)

   (Nariadenie (ES) č. 2100/94, zmenené a doplnené nariadením (ES) č. 873/2004 - Výklad článku 11 ods. 1, článku 13 ods. 1 až 3, článkov 16, 27, 94 a 104 - Zásada vyčerpania práv Spoločenstva k odrodám rastlín - Licenčná zmluva - Žaloba pre porušenie práv proti tretej osobe - Porušenie licenčnej zmluvy osobou oprávnenou z licencie v rámci jej zmluvných vzťahov s treťou osobou)
   2011/C 362/10
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hof van Cassatie van België

      Účastníci konania pred vnútroštátnym súdom

      Žalobkyňa: Greenstar-Kanzi Europe NV

      Žalovaní: Jean Hustin, Jo Goossens

      Predmet veci

   Návrh na začatie prejudiciálneho konania — Hof van Cassatie van België — Výklad článku 11 ods. 1, článku 13 ods. 1, 2 a 3, článkov 16, 27, 94 a 104 nariadenia Rady (ES) č. 2100/94 z 27. júla 1994 o právach spoločenstva k odrodám rastlín (Ú. v. ES L 227, s. 1; Mim. vyd. 03/016, s. 390), zmeneného a doplneného nariadením Rady (ES) č. 873/2004 z 29. apríla 2004 (Ú. v. EÚ L 162, s. 38; Mim. vyd. 03/045, s. 178) — Občianskoprávne žaloby — Žaloba majiteľa práv Spoločenstva k odrodám rastlín alebo osoby oprávnenej z licencie proti osobe, ktorá vykonáva činnosti v súvislosti so zberovým materiálom chránenej odrody, ktorý jej bol predaný alebo poskytnutý nadobúdateľom licencie, ak boli porušené obmedzenia upravené v licenčnej zmluve uzatvorenej medzi ním a majiteľom práv Spoločenstva k odrodám rastlín

      Výrok rozsudku

               1.

               Článok 94 nariadenia Rady (ES) č. 2100/94 z 27. júla 1994 o právach spoločenstva k odrodám rastlín, zmeneného a doplneného nariadením Rady (ES) č. 873/2004 z 29. apríla 2004, v spojení s článkom 11 ods. 1, s článkom 13 ods. 1 až 3, s článkami 16, 27 a 104 uvedeného nariadenia sa za okolností, akými sú okolnosti vo veci samej, má vykladať v tom zmysle, že majiteľ práv alebo osoba oprávnená z licencie môže podať žalobu pre porušenie práv proti tretej osobe, ktorá nadobudla materiál prostredníctvom ďalšej osoby oprávnenej z licencie, ktorá porušila podmienky alebo obmedzenia stanovené v licenčnej zmluve, ktorú táto osoba predtým uzatvorila s majiteľom práv, za predpokladu, že sa predmetné podmienky alebo obmedzenia priamo týkajú podstatných prvkov dotknutej ochrany práv Spoločenstva k odrodám rastlín, čo musí posúdiť vnútroštátny súd.

               2.

               V súvislosti s posúdením porušenia práv je irelevantné, či tretia osoba, ktorá vykonala činnosti súvisiace s predaným alebo poskytnutým materiálom, bola alebo mala byť informovaná o podmienkach alebo obmedzeniach stanovených v licenčnej zmluve.

      (1)  Ú. v. EÚ C 161, 19.6.2010.


title: Spojené veci C-182/03 a C-217/03: Rozsudok Súdneho dvora (druhá komora) z 22. júna 2006 – Belgické kráľovstvo/Komisia Európskych spoločenstiev (Štátna pomoc — Schéma existujúcej pomoci — Daňový režim koordinačných centier usadených v Belgicku — Žaloba podaná združením — Prípustnosť — Rozhodnutie Komisie, podľa ktorého tento režim nepredstavuje pomoc — Zmena posúdenia Komisiou — Článok 87 ods. 1 ES — Ochrana legitímnej dôvery — Všeobecná zásada rovnosti)

text:
               2.9.2006

               SK

               Úradný vestník Európskej únie

               C 212/1

         Rozsudok Súdneho dvora (druhá komora) z 22. júna 2006 – Belgické kráľovstvo/Komisia Európskych spoločenstiev
   (Spojené veci C-182/03 (1) a C-217/03) (2)

   (Štátna pomoc - Schéma existujúcej pomoci - Daňový režim koordinačných centier usadených v Belgicku - Žaloba podaná združením - Prípustnosť - Rozhodnutie Komisie, podľa ktorého tento režim nepredstavuje pomoc - Zmena posúdenia Komisiou - Článok 87 ods. 1 ES - Ochrana legitímnej dôvery - Všeobecná zásada rovnosti)
   (2006/C 212/01)
   Jazyk konania: francúzština
   Účastníci konania

      Žalobcovia: Belgické kráľovstvo (v zastúpení: A. Snoecx, E. Dominkovits, splnomocnení zástupcovia, B. van de Walle de Ghelcke, J. Wouters a P. Kelley, advokáti) (vec C-182/03) a
   Forum 187 ASBL: (v zastúpení: A. Sutton a J. Killick, barristers) (vec C-217/03)

      Žalovaná: Komisia Európskych spoločenstiev (v zastúpení: G. Rozet. R. Lyal a V. Di Bucci, splnomocnení zástupcovia)
   Predmet veci
   Zrušenie rozhodnutia Komisie Európskych spoločenstiev K (2003) 564, konečné znenie, zo 17. februára 2003, týkajúceho sa schémy pomoci poskytnutej Belgickom v prospech koordinačných centier usadených v Belgicku, v časti, kde nedovoľuje umožniť obnovu v súčasnosti platných povolení centier
   Výrok rozsudku

               1.

               Rozhodnutie Komisie 2003/757/CE zo 17. februára 2003, týkajúce sa schémy pomoci poskytnutej Belgickom v prospech koordinačných centier usadených v Belgicku, sa zrušuje v časti, kde nestanovuje prechodné opatrenia pre koordinačné centrá, o ktorých žiadostiach o obnovu platnosti povolenia nebolo v deň oznámenia napadnutého rozhodnutia ešte rozhodnuté alebo ktorých povolenie malo skončiť súčasne s oznámením tohto rozhodnutia alebo tesne po jeho oznámení.

               2.

               Žaloba Forum 187 ASBL sa v zostávajúcej časti zamieta.

               3.

               Komisia Európskych spoločenstiev je povinná nahradiť trovy konania vo veci C-182/03 a polovicu trov Forum 187 ASBL vo veci C-217/03.

               4.

               Komisia Európskych spoločenstiev je povinná nahradiť trovy konania vo veciach C-182/03 R a C-217/03 R.

      (1)  Ú. v. EÚ C 135, 7.6.2003.

      (2)  T-276/02 – Ú. v. ES C 289, 23.11.2002.


title: Vec T-551/10: Rozsudok Všeobecného súdu z  13. septembra 2013 — Fri-El Acerra/Komisia ( „Štátna pomoc — Subvencia na spätnú kúpu a transformáciu tepelnej elektrárne na elektráreň poháňanú biologicky — Rozhodnutie, ktorým sa pomoc vyhlasuje za nezlučiteľnú s vnútorným trhom — Uplatnenie ratione temporis usmernení o štátnej regionálnej pomoci — Legitímna dôvera — Stimulačný účinok“ )

text:
               26.10.2013

               SK

               Úradný vestník Európskej únie

               C 313/21

         Rozsudok Všeobecného súdu z 13. septembra 2013 — Fri-El Acerra/Komisia
   (Vec T-551/10) (1)

   (Štátna pomoc - Subvencia na spätnú kúpu a transformáciu tepelnej elektrárne na elektráreň poháňanú biologicky - Rozhodnutie, ktorým sa pomoc vyhlasuje za nezlučiteľnú s vnútorným trhom - Uplatnenie ratione temporis usmernení o štátnej regionálnej pomoci - Legitímna dôvera - Stimulačný účinok)
   2013/C 313/38
   Jazyk konania: taliančina

      Účastníci konania

      Žalobkyňa: Fri-El Acerra Srl (Acerra, Taliansko) (v zastúpení: M. Todino a P. Fattori, advokáti)

      Žalovaná: Európska komisia (v zastúpení: D. Grespan a P. Manzini, splnomocnení zástupcovia)

      Predmet veci

   Návrh na zrušenie rozhodnutia Komisie 2011/110/EÚ z 15. septembra 2010 o štátnej pomoci, ktorú Taliansko plánuje poskytnúť Fri-El Acerra Srl [vec C-8/09 (ex N 357/08)] (Ú. v. EÚ L 46, 2011, s. 28)

      Výrok rozsudku

               1.

               Žaloba sa zamieta.

               2.

               Fri-El Acerra Srl je povinná nahradiť trovy konania.

      (1)  Ú. v. EÚ C 30, 29.1.2011.


title: Vec F-124/14: Žaloba podaná 27. októbra 2014 – ZZ/Komisia

text:
               12.1.2015

               SK

               Úradný vestník Európskej únie

               C 7/59

         Žaloba podaná 27. októbra 2014 – ZZ/Komisia
   (Vec F-124/14)
   (2015/C 007/76)
   Jazyk konania: francúzština

      Účastníci konania

      Žalobca: ZZ (v zastúpení: J.-N. Louis, R. Metz a D. Verbeke, advokáti)

      Žalovaná: Komisia

      Predmet a opis sporu

   Zrušenie rozhodnutia Komisie o nezvýšení platu žalobcu, ktorý je zmluvným zamestnancom, po náraste pracovného času na 40 hodín týždenne ako dôsledku nadobudnutia účinnosti nového služobného poriadku k 1. januáru 2014

      Návrhy žalobcu

               —

               výplatná listina žalobcu za január 2014 a výplatné listiny vystavené za nasledujúce mesiace sa zrušujú, keďže nezahrňujú dodatočnú mesačnú sumu vypočítanú v súlade s článkami 6 a 7 GRE č. 1287 z 27. apríla 2005 a pri zohľadnení nárastu pracovného času,

               —

               zaviazať Komisiu na náhradu trov konania.